text:
I-YCL igxeka abangathembi uZuma ePhalamende
2012-11-09 16:40
Johannesburg - Inhlangano iYoung Communist League isizwakalise ukuthukuthela ngokusayinwa kwesivumelwano samaqembu ezombusazwe athi awamethembi uMengameli uJacob Zuma.
Amaqembu aphikisayo ahlanganisa iDemocratic Alliance, Congress fo the People, Inkatha Freedom Party, namanye amaningi, asayine phansi ezwakalisa ukuthi awamethembi umengameli.
"Sixakekile ngale mizamo ye-DA nabangani bayo yokuzama ukuchitha umengameli," kusho umkhulumeli we-YCL uKhaya Xaba.
"Lokhu kwenza kuyaxaka kunjalo akunasidingo. IPhalamende kumele engabe libheke izinto ezizosiza kuyiwe phambili njengezwe, kuhanjiswe izinsiza kubantu kuphinde kuthuthukiswe imiphakathi. Kumele kuyekwe ukunakwa konontanda kubukwa abafana noMosiuoa Lekota weCope," kusho uXaba.
I-YCL iphinde yazwakalisa ukwethemba kwayo uZuma nobuholi bakhe.
"Sithanda ukucacisela abahlali baseNingizimu Afrika ukuthi zihlelekile izinto kumbimbi futhi asikho nesincane isidingo sokutatazela. Amaqembu lawa angaziwa nokwaziwa avote kanye ne-DA kumele ayeke ukuzixaka ngezinto ezingawadingi, kumele anake inkinga yokulahlekelwa ngamalungu eyenzeka emaqenjini abo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


c: text/html

text:
'UModise ubuyele ukuzolungisa izinkinga zakhe'
2013-01-31 14:02
Johannesburg - IMamelodi Sundowns isiphumele obala yathi umgadli wayo uTeko Modise, ushiye iqembu eZimbabwe wabuyela ekhaya, ezolungisa izinto ezithize eziqondene naye.
UModise kanye neqembu, bahambele kwaBulawayo ngoMsombuluko, kodwa kuthe ngoLwesithathu wabuyela emuva eNingizimu Afrika, engabanga ingxenye yomdlalo wesihle.
AmaBrazilians anqobe umdlalo wawo ngo 2-0, eshaya amaHighlanders, aseZim.
ISundowns izoqhubeka nokuhlala eZimbabwe, njengoba kuqhubeka imidlalo, ngoLwesihlanu izodlala neCAPS United, bese ngeSonto idlala neDynamos.
Umkhulumeli weqembu uKabelo Mosito, utshele abezindaba zeKickOff.com wathi uModise uzolungisa izinto eziqondene naye ngqo, hhayi neqembu.
“UTeko unezinkinga ezimphoqe ukuthi abuyele ekhaya, kungenza abuyele emuva uma konke kusheshe kwalungiseka," kusho uMosito.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24

robotstxt: allowed

filter: keep


text:
Uthelekile obeboshwe eSudan
2012-05-22 16:27
Johannesburg - Uthelekile esikhumulweni sezindiza i-O.R. Tambo owakuleli obeboshwe ezweni laseSudan kanye nabanye abathathu, kusho imibiko yabe-Eyewitness News ngoLwesibili.
UThabo Siavhe kanye nabanye abathathu baboshwa ngesikhathi beqhuba umsebenzi weNhlangano yeZizwe.
Efika eGoli uhlangatshezwe ngumkakhe nendodana.
Ngemuva kokuhlala amasonto amathathu esitokisini, laba badedelwe ngoMgqibelo.
ISudan ibisola la madoda ngokungena emngceleni kawoyela ngokungemthetho.
Badedelwe ngemuva komhlangano obe phakathi kwaloyo owabe enguMengameli kuleli uThabo Mbeki noMengameli waseSudan u-Omar Hassan al-Bashir.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kulimale 2 engozini eF State
2012-04-24 07:08
Johannesburg - Imoto eyiveni ebithwele izinyosi ishayise inkomo ngaphandle kwaseKroonstad eFree State,kwalimala abantu ababili, kusho abezimo eziphuthumayo ngoLwesibili.
Okhulumela iNetcare 911 uJeffrey Wicks uthe owesilisa nendodana yakhe bebethwele izinyosi ngesikhathi bevelelwa yingozi kuR721 ngoMsombuluko ebusuku.
"AbakwaNetcare911 bafike endaweni yesehlakalo bathola la madoda womabili esesimweni esibucayi."
Baphuthunyiswe esibhedlela sendawo.
- Landela
IzindabaNews24 kuTwitter
- SAPA


text:
Independent Media
Ihlombe egwetshwa engu-240
Kuqhume ihlombe eNkantolo eNkulu yasePitoli ngesikhathi kugwetshwa uNtokozo Hadebe owadlwengula, wabulala izingane ezintathu eDiepsloot.Read Story
Kungqongqe izimoto kubhikishwa
Bathi bakhathele yinkohlakalo, ukuqashana ngobuhlobo nokusatshiswa uma bebeka izikhalo zabo abantu baKwaNdengezi.Read Story
UMandisa emakhandleleni kaSenzo
Kulindeleke ukuthi afike kusasa uMandisa Mkhize azothatha indawo yakhe emakhandleleni kubo kaSenzo Meyiwa.Read Story
- Ihlombe egwetshwa engu-240
- Kungqongqe izimoto kubhikishwa
- UMandisa emakhandleleni kaSenzo
- Usola ugogo ngokubulala usana lwakhe
- Amazwi enduduzo ngowaseZambia
- Inselelo kowabashonele eNigeria
- Ususe iziqandi oweDA ku-ANC ngoMeyiwa
- Kuntshonthwe ama-plasma eBridge City
- Ubulawe elamulela obeshaywa oklajiwe
- Kuvaleke iminyango konomazisi oyi‘wele’


text:
Kuboshwe izithandani ngokufa kwengane
2012-11-13 08:31
Johannesburg - Kuboshwe umama noyise womfana, 5, ongamzali baseNorth
West ngecala lokufa kwakhe ngemuva nje kancane kokuthi emngcwatshiwe, kubika iThe Times ngoLwesibili.
"Le ngane yatholakala ishonile inamanxeba ekhanda nasemzimbeni, ishiswe nangogwayi esithweni sangasese nasemhlane," kusho okhulumela amaphoyisa uCaptain Pelonomi Makau.
"Ukuhlolwa kwesidumbu kwatshengisa ukuthi le ngane yophela ngaphakathi engqondweni."
Lezi zithandani zizinikele emaphoyiseni aseHartbeespoort ngemuva komngcwabo.
Kulindeleke ukuthi zivele enkantolo ngecala lokuhlukumeza nokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE—
Uhulumende usevumela abenhlanganiso ezimela abaphila legciwane lengculaza ukuqhuba inhlolisiso phezu ngesiphatho samalunga ezibhedlela lokutholakala kwamaphilisi ama ARV’s.
Umkhokheli wenhlanganiso yeZimbabwe HIV/AIDS Activists Union ( ZHAAU ) umnumzana Benard Nyathi ungomunye walabo abaphila legciwane. UNyathi uthi lokhu kuza ngemva kwemizamo eminengi yokubonisana phakathi kwenhlanganiso yakhe, inhlanganiso ye National Aids Council kanye lohulumende.
Uhulumende uze wabavumela abenhlanganiso ezizimeleyo ukuba bethekelele izibhedlela beqala ngezisesigabeni seMandebeleni.
Injongo kuyikuyazibonela kanye lokuzwisisa ukuba kungabe kuyini okuhluphayo okusuka kubangele ukusilela kwalemithi ephathisa abaphila legcikwane elibangela umkhuhlane wengculaza
.
Kubika intathelizindaba yeStudio 7 uMavis Gama eseHarare.
Udaba lukaMavis Gama lwabaphila legcikwane


text:
Abanye be-ANC kuthiwa bathengela uZuma ivoti
2012-11-26 10:01
Pretoria - Owabe enguNgqongqoshe woMnyango wezeZindlu eGauteng uHumphrey Mmemezi ekanye nabanye, kuthiwa bakhokha izindodla zemali bekhokhela amanye amalungu eqembu kuze bezophakamisa igama likaMengameli Jacob Zuma, ngaphambi kokhetho lwaseMangaung.
Abezindaba zakwa-Independent Newspapers bathi batshelwe ngumthombo wabo othembekile eTshwane, wathi uMeya uKgosientso Ramokgopa usefake isikhalazo ngoMmemezi, kuthiwa uMmemezi ubengekho emhlanganweni ngesikhathi kufakwa isikhalazo ngaye.
IPretoria News ibike ukuthi uMmemezi waphoqeka ukuthi ashiye isikhundla sakhe ngesikhathi kuvela amahlazo athi wasebenzisa budedengu izimali zabakhokhi bentela.
Umthombo lona uqhubeke wathi uRamokgopa, oweseka iPhini likaMengameli uKgalema Motlanthe, uveze negama likaNgqongqoshe woMnyango wezokuPhepha koMphakathi uFaith Mazibuko, wathi naye ungomunye wabakhokha imali bethenga amavoti kaZuma.
I-African National Congress izobamba ukhetho lwezikhundla ngenyanga ezayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
URihanna unikele ngo-$1.75m esibhedlela
2012-12-24 10:29
New York - Umculi ongaconsi phansi kwabaningi uRihanna unikele ngo-$1.75 million esibhedlela eBarbados ngesikhathi ekhumbula ugogo wakhe ongasekho emhlabeni, uDolly.
Lo mculi waphatheka kabi kakhulu ngesikhathi ugogo wakhe uClara 'Dolly' Braithwaite ehlaselwa yisifo somdlavuza ngoJuni 2012 wabe eseya esibhedlela iQueen Elizabeth Hospital eBridgetown.
Ingxenye yesibhedlela iqanjwe ngokuthi yiClara Braithwaite Centre for Oncology and Nuclear Medicine.
Utshele i-E! News: ''Lena bekuyindlela yami yokubuyisela okuhle eBarbados, ngokuthi nginikele, ngisize i-QEH ekuqhubekeni nohlelo lwayo lokulungisa … ngikholelwa ukuthi lokhu kuzokwenza umehluko ebantwini baseBarbados. Futhi ngikwenzela ukusiza izimpilo zabantu noma ukwelula isikhathi sempilo yabo.''
URihanna uchitha isikhathi sikaKhisimusi nomndeni wakhe eBarbados.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Bahlukene phakathi ngowine e-casino
2013-01-22 16:23
Cape Town - Ngesikhathi ebona ukuthi uyahluleka ukuzilawula, usomabhizinisi uMahesh Kalidas, 53, wazicelela ukuthi angavunyelwa ukugembula kuwona wonke ama-casino akuleli.
Nokho uthi iMontecasino yaphula isivumelwano yamvumela ukuthi angene agembule.
Ngemuva kokuwina kwakhe i-jackpot, i-casino iyala ukumnika imali yakhe ayiwinile engu-R129 000, futhi isimthwese icala lokungena endaweni ngaphandle kwemvume.
UKalidas uthi kuyamxaka ukuthi bangamvumela ukuthi adlale ngesikhathi edliwa, kodwa kuthi uma ewina bese ethweswa icala, uthi angeke aphumule bengambuyiselile imali yakhe adlale ngayo kusukela ngoFebhuwari kuya ku-Okthoba ngonyaka owedlule.
Abafundi bahlukene phakathi ngalolu daba, babeke kanje:
UPhumla Mlipa uthe: Mina ngokwami bengizothi abamnike imali yakhe ngoba bayamazi futhi benza isivumelwano, bona futhi behluleka ukusigcina.
I-casino yabona ukuthi ayimngenise, usewinile-ke manje, sekukhona inkinga ekubeni akubanga khona kukhuluma mabemfaka.
Hhayi bo! abayeke ukudlala ecasino ngoba ukuba ubewine u-R2000 bebazomyeka.
UThemba Ntuli uthe: Mina ngibona kuyi-casino enephutha lapha, isizathu sisobala - Uvunyelwe kanjani lo mnumzane ukuthi adlale?
Bekuwumsebenzi we-casino ukuthi ngesikhathi ebonakala bese ekhishwa, njengoba wayesicelele.
I-casino inamakhamera agcwele yonke indawo, abakwazi ukungamuboni sonke lesikhathi.
UMelokuhle Scelosamazulu uthe: Uyaphambuka uKalidas, nguyena ongene endaweni yokugebhula ngokungekho emthethweni.
Wazisholo yena ukuthi akasafuni ukungena, manje useshaya ingwijikhwebu usefuna imali. Kumele akhumbule ukuthi uwine endweni engafanele ngesikhathi esingafanele.
UDocter Mngadi uthe: I-casino yenze kahle kakhulu yangamnika, le ndoda ize yazi kahle kamhlophe ukuthi ayivumelekile futhi yenza isivumelwano sokuthi angeke itholakale ngaphakathi.
UKalidas yisephulamthetho ekumele siboshwe.
UMbongeni Ndlovu uthe: Cha abamnike imali yakhe ayiwinile bo!
Ingani uyasho nje ukuthi kudala edlala edliwa yize ebengenayo imvume kodwa azange bambeke icala, i-casino ingazozenza izihlakaniphi.
Okukuqala i-casino nayo iphule umthetho ngokuvumela umuntu ongenamvume yokuthi agembule, ukube i-casino nayo azange yenze ubudedengu ngabe akunjena
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Amaphoyisa abulale abathathu eKenya
2012-12-10 14:02
Nairobi - Amaphoyisa aseKenya asedubule abulala abasolwa abathathu ekukholakala ukuthi bacheme neqembu lamahlubuka, elisolwa ngezehlakalo eziningi zodlame.
"Abathathu badutshulwe babulawa kwathi abane baboshwa," kusho isikhulu samaphoyisa u-Aggrey Adoli, othe kuqubuke impi ngeSonto ebusuku esifundeni iMombasa.
Amadoda lawa kuthiwa anobudlelwane neMombasa Republican Council
(MRC), efuna kukhishwe lesi sifunda ngaphansi kwezwe iKenya, kusho amaphoyisa.
Amaphoyisa agasele endlini ebihleli abasolwa nabalaba abashonile, kuthiwa laba bebephezu kwetulo lokuhlasela isiteshi samaphoyisa, kusho uCommander Julius
Wanjohi.
"Silunywe indlebe sase sigasela khona... bebenqaba ukuboshwa. Bazame ukuhlasela amaphoyisa. Abathathu badutshulwe bashona."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
Luyaqhubeka uphenyo ngeMarikana
2012-11-15 14:03
Rustenburg - Kwatholakala amagobolondo ezinhlamvu ohlobo lwesibhamu i-shotgun angu-57 nawe-pistol angu-31 egqumeni eMarikana nalapho kwabulawa khona abantu abangu-16 ngo-Agasti, kusho iphoyisa ngoLwesine.
Lokhu bekungubufakazi bukaWarrant Officer Patric
Thibelo Thamae eRustenburg, ngaphambi kwekhomishana kaFarlam ephenya ngokubulawa kwabavukuzi abangu-34 ngo-Agasti 16.
Badutshulwa babulawa ngesikhathi amaphoyisa ezama ukubahlakaza ngasemayini yaseLonmin eMarikana, North West.
Abanye babo batholakala sebeshonile eWonderkop, egqumeni elingakule mayini.
Le khomishana ilalele ukuthi la bavukuzi babephethe okungenani isibhamu esisodwa samaphoyisa.
UThamae uthi kwatholakala nezikhali zendabuko, okubalwa izagila nezizenze, nazihlela kahle wase ezithwebula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IBrithani ingase ithumele amasosha eMali
2013-01-29 10:02
London - IBrithani isezinhlelweni zokuthumela amasosha abalelwa ku-200, ukuthi ayokwelekelela izwe laseMali elibhekene nempi enzima eqhutshwa yiqembu lamaSulumane.
Ukuthunyelwa kwamasosha kuyingxenye yomyalelo we-European Union, kulindeleke ukuthi amasosha azothunyelwa alekelelane namasosha aseFrance.
UNdunankulu uDavid Cameron ukhulume noMengameli waseFrance uFrancois
Hollande, wamtshela ukuthi iBrithani izimisele ngokwelekelela iFrance neMali.
Ngempelasonto kubikwe ukuthi kubulawe abangu-25 beqembu lamaphekula, ngesikhathi kutholene impi edolobheni iGao.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Basenkingeni abazale izingane ezimbili onyakeni
2012-12-13 10:02
Johannesburg - UMnyango wezaseKhaya uyala ukubhalisa ingane ezalwe ngemuva kwezinyanga eziyisikhombisa kuphela kwazalwa umfowabo, kusho umbiko wangoLwesine.
Abazali balolu sana olunezinyanga ezintathu, batshele iphephandaba iBeeld, bathi uMnyango uyala ukubhalisa umntwana wabo, athole isitifiketi sokuzalwa.
U-Abraham Jacobus (Jaco) Smith, wazalwa engakaziqedi izinyanga eziyisishiyagalolunye esesiswini, uzalwa nje, kusaphele izinyanga eziyisikhombisa kwazalwa umfowabo uWilliam.
Abazali, uBraam Smith nonkosikazi wakhe uSuzette, baseKomatipoort, eMpumalanga, batshelwa yisikhulu soMnyango ukuthi angeke bakwazi ukubhalisa umntwana wabo.
Isikhulu sathi uhlelo loMnyango aluvumi ukuthi kubhaliswe izingane ezingaphezu kweyodwa esikhathini esingunyaka, futhi zizalwa ngabazali ababodwa.
Laba kwathiwa abaxhumane noMnyango ePitoli isikhulu soMnyango uRonnie Mamoepa uthi uMyango uyalulandela lolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe ekade bezama ukuqola abantu eNelspruit
2013-01-03 15:03
Johannesburg - Amadoda amabili asolwa ngokuzama ukuqola abantu, aboshiwe wuphiko loKlebe esenxanxatheleni yezitolo eNelspruit, kusho amaphoyisa ngoLwesine.
Okhulumela amaphoyisa uCaptain Paul Ramaloko uthi abasolwa ababili bebezenza abasebenzi basebhange, bemi emshinini wokukhipha imali eMatsulu, laba bebethi basiza abantu ekade befuna ukukhipha imali.
"Izinsolo zithi omunye wabasolwa uthathe ikhadi lomuntu obezama ukukhipha imali, wase elikopisha ngomshini wabo, abagila ngawo imikhuba,” kusho uRamaloko.
"Abantu abakade besendaweni yesehlakalo babe nezinsolo, kwase kusuka umsindo.”
Amaphoyisa ehlise abantu imimoya, ase ebopha abasolwa, abasolwa bazovela ngaphambi kweNkantolo yeMantshi yaKwabokweni ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UProfessor udube ukucula eMgababaComment on this story
FANELESIBONGE BENGU
UMCULI wekwaito oshisa izikhotha kulezi zinsuku, uProfessor, udube ukucula kwiMgababa New Year’s Picnic ngenxa yokunqamuka komsindo.
UProfessor, oshisa izikhotha nge-albhamu yakhe ethi The Orientation, egabe ngezingoma okubalwa kuzo ethi Finger Prints nethi Baphi, udube ukucula ngenxa yokunqamuka komsindo esesiteji.
Umsindo unqamuke lo mculi, owangena emculweni beyiqembu iT’zozo en Professor, ubesashaye izingoma ezimbili. Uze wamemeza uT’zozo ohlela lo mcimbi okwake kwaduma ukuthi abasazwani.
Nakhona sebesesiteji bobabili umsindo ubungalungi.
Abantu abebesajabulela umculo kaProfessor bavele bamemeza bethi: “Professor, Professor, Professor.”
Kuthe noma umsindo usulungile kodwa lo mculi akabange esabuyela esiteji. kuvele kwaqhubeka uDJ Mono-T abasesitebeleni esisodwa naye, iKalawa Jazmee Records.
Bekunokwesabela ukuthi abantu ngeke befike ngenxa yemvula kodwa lokho akwenzekanga njengoba bekugcwele abantu bengayizweli.
Njengoba lo mcimbi ubugubha iminyaka eyisithupha wasungulwa futhi uhanjelwa nayizinkumbi zabantu, ezokuphepha beziqinile.
Ubuthi usaqhamuka kude ubone ngezigansonso zonogada futhi namaphoyisa enkanise yonke indawo.
Abahleli balo mcimbi, uT’zozo noTate, bebehla benyuka beqalaza ukuthi yonke into ihamba kahle yini.
Abantu bakuthokozele ukubona abalingisi bomdlalo owuchungechunge iGenerations. Laba balingisi bekungoMenzi “Ngamla” Ngubane, Melusi “Phenyo” Yeni no-Anga “MJ” Makubalo.
U-Anga ubuye abe wumculi kanti uma esecula ubizwa ngoNaak MusiQ.
Ugibele esiteji washaya ingoma yakhe noDJ Sbu ethi Qina kwahlanya abantu.
Omunye umculi abamthokozele kube nguShota obeshaya izingoma zakhe ezidumile nezigiijima ngesigqi se-electro.
Phakathi kwabanye abaculi abebekhona ngoPhuzekhemisi, Thokozani Langa, Malini, Magroovees, Sbo Da Poet, DJ Rhini, Teargas, Zakwe nabanye abaningi.
Lo mcimbi ubuxhaswe yiSolezwe, uMasipala weTheku, Gagasi FM, Tate’s Kasi Grill neDurban Tourism.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezinye izindaba...
Ningizimu Afrika...
Umlisa oneminyaka engu-25 ubudala uvele kafuphi eNkantolo yeMantshi eBoksburg ngoLwesihlanu ngecala lokubulala unozinti we-Orlando Pirates neBafana Bafana uSenzo Meyiwa.
Abantu ababulele uSenzo Meyiwa, balimaze bangcolisa i-envelope kuphela, uSenzo abamthintanga," kusho intshumayelo emfishane nokho ejulile eyethulwe ngumfundisi uSD Gumbi.
UMvikeli woMphakathi encwadini ayeyibhalele uMengameli uJacob Zuma wayemxwayisa ngokuthi amazwi akhe mayelana nomsebenzi awenzayo angase aholele ekutheni ungalandelwa umthetho.


text:
Iphoyisa elizibulele belinengcindeziComment on this story
SIMPHIWE NGUBANE noMLUNGISI GUMEDE
UMNDENI wephoyisa eliqome ukuzibulala emuva kokuba lisolwe ngokudubula kwafa umfana (14) ngesikhathi kunombhikisho ngemali yamatekisi eFolweni uthi bese linengcindezi enkulu emuva kwalesi sigameko esiholele ekutheni liyiqede impilo yalo.
UMncedisi Chiliza ongumfowabo omncane kaConstable Msizi Chiliza (28) uthe umfowabo uzibulale ehlela ukuyovela emndenini womfana uMxolisi Buthelezi ngoba efuna ukufaka isandla ezinhlelweni zokumngcwaba.
“Umfowethu ungitshele ukuthi ufuna ukuya ebhange ayokhipha imali ngoLwesibili ukuze akhalise umndeni womfana,” usho kanje.
UMncedisi uthe uyabona ukuthi yingcindezi eyenze ukuthi umfowabo ayiqede impilo yakhe.
“Umphakathi ubusabisa ngokuthi uzosingqongqisa nendlu ngoba umfowethu udubule umfana embhikishweni,” usho kanje.
“Kusukela kwenzeka isigameko uMsizi ubengasalubhadi emsebenzini ngoba ethi uzama ukuxazulula inkinga yakhe nomndeni womfana oshonile.”
I-South African Policing Union (Sapu) ikhalise umndeni wephoyisa nomfana.
“Kodwa sithanda ukukuveza ukuthi kade sasikhala ezikhululwini ze-SAPS ngokuyisa amaphoyisa la ezofunda khona kabanzi ngokubhekana nezimo ezinodweshu,” kubeka iSapu esitatimendeni.
UChiliza obesesebenze iminyaka emibili eyiphoyisa eMlazi ngaphansi koPhiko oluphenya ngamacala abucayi i-Tactical Response Team (TRT) uzidubule ekhanda washona ekamelweni lakhe ngesibhamu somsebenzi i-9mm ngoLwesithathu.
Umndeni awuzwanga lutho kodwa uMsizi uze wabonwa ngudadewabo omncane obezombuza ukuthi angamlethela yini ukudla, wamfica elele phansi kugcwele igazi eseshonile. “Umama nosisi wami kade sebehlale bethukile, bebelokhu bembuza uMsizi ukuthi uyalubona utaku abakulo,” kusho Mncedisi.
Isolezwe izolo lihambele lo mndeni lafica amalungu omndeni nomakhelwane bezobhonga emswaneni.
UMncedisi uphinde waveza ukuthi umfowabo uke wafikelwa ngabaseshi ngaphambi kokuthi azibulale.
Isolezwe lihabule ukuthi bese kunabantu emphakathini akade bethi bangafakaza ukuthi nguyena uMsizi obulale uMxolisi.
UMnyango wezokuThutha, ukuPhepha nokuXhumana koMphakathi KwaZulu-Natal ubusuqale uphenyo olunzulu ngokuthi ngubani odubule kwashona uMxolisi.
Okhulumela lo Mnyango , uMnuz Kwanele Ncalane, uthe bakhathazekile ngalezi zigameko zombili esokuzibulala kwephoyisa nokushona kukaMxolisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akucaci ngesinqumo sakwa-Israel
2012-11-20 10:00
Jerusalem - Abaholi bakwa-Israel ngoLwesibili badingide ngohlelo lwaseGibhithe lokuqeda udlame neqembu elibusayo eGaza, iHamas, kusho umbiko.
Izingxoxo zasekuseni zize ngesikhathi i-UN Security Council ifinyelela kwangqingetshe neMelika mayelana nesitatimende sezinxushunxushu, ithi bayaphikisana nayo yonke imizamo ebhekisela phansi ukudala ukuthula.
ONgqongqoshe baNdunankulu uBenjamin Netanyahu - okuyisigungu sabayisishagalolunye- babambe izingxoxo zokuba kumele kuvunyelwe yini ukudala ukuthula, kodwa sigcine singamenyezelwanga isivumelwano, kubike isiteshi somsakazo kwa-Israel.
Kuthiwa u-Israel ungathanda ukuba namasosha okudala ukuthula azoqapha amahora angu-24 kuya kwangu-48 ukuze bakwazi ukusebenzela ukuthula kwesikhathi eside, njengoba u-Israel usucabanga ukuxegisela iGaza ngokuhlasela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Babhekwe ngelokhozi abasebenzi basemapulazini
2013-01-10 11:01
Cape Town - Amaphoyisa aseWestern Cape asasiqaphe ngelokhosi isimo kanti neminye imigwaqo isavaliwe njengoba abasebenzi basemapulazini besaqhubeka nesiteleka samaholo.
Ekuseni ngoLwesine kutholane phezulu amaphoyisa nababhikishi eGrabouw ngaphambi kokuba amaphoyisa aphose isiqhumane esivala amadlebe, kubika intatheli yeNCA ku-Twitter.
Ababhikishi babonakale beyigxoba kulendawo, ekuseni.
NgoLwesithathu, ababhikishi eDe Doorns bashaye intatheli yeCape Times bashisa nemoto yayo.
Ingxenye yomgwaqo u-N1 ngasedolobheni ivaliwe kulandela ukutholana phezulu kwamaphoyisa nababhikishi.
ULieutenant-Colonel André Traut uthe babalelwa ku-50 abantu ababoshiwe eWestern Cape ngoLwesithathu, ngamacala ahlobene nokudala udlame emphakathini.
Isiteleka siyingxenye entsha lapho abasebenzi befuna khona ukuhola u-R150 ngelanga, omunye umbhikishi uzwakale ethi akukho okunye angakwenza ngaphandle ngokubhikisha, ngoba akakwazi ukuphila ngo-R60 ngelanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News 24


text:
Isishingishane siphazamise imikhankaso yokhetho
2012-10-29 10:02
Vilnius - Isishingishane iHurricane Sandy, nemise kabi iMelika, inyuse ukwesabela ezokuphepha njengoba kulindeleke ukuba kuphothulwe imikhankaso yokhetho ezweni.
Lokhu sekuqubule ukukhathazeka ezimbangini uBarack Obama noMitt Romney, nabazimisele ngokushayelela isipikili sokugcina benxenxa amavoti okhethweni lwangeSonto.
UMengameli wezwe u-Obama nembangi yakhe yamaRepublican bamise imibuthano njengoba kubikwe isishingishane esinamandla ezingxenyeni zezwe.
"Isiphepho lesi sizosiphazamisa kakhulu," kusho lowo ongumlandeli wamaDemocrats uMark Warner etshela iFox News ngeSonto, njengoba kuthiwa kuyalelwe abantu abasezindaweni ezisogwini ukuba bashiye amakhaya abo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ukubihlika komhlaba kubulale 7 eTurkey
2013-01-28 14:06
Diyarbakir - Kushone okungenani abantu abayiskhombisa ebusuku ngeSonto ngesikhathi kubihlika umhlaba kubukwe ibhola enkundleni yezemidlalo eningizimu mpumalanga neTurkey, udaka lwamboza abadlali nezibukeli, kusho umithombo ethembekile.
Kuphinde kwalimala abantu abathathu kwathi owesine umuntu waduka ngesikhathi umhlabathi umbozela udonga lwenkundla eSirnak, nokuyidolobha elihlaselwe yizimvula ezinkulu kulezi zinsuku.
ITurkey idume kakhulu ngalezi zigameko ngenxa yezimvula ezinamandla ezidala ukuthi imifula igcwale idle izindwani bese ikapakela emizini.
Ngo-Agasti 2010, kwashona abantu abangu-12 ekubihlikeni komhlaba eBlack Sea, ngemuva kokuhlasela kwezimvula ezinkulu nezadala izikhukhula kwacekeleka phansi imizi.
- Landela
IzindabaNews24 kuTwitter
- Sapa - AFP


text:
Usuthu aluyesabi iMoroka SwallowsComment on this story
LUNGILE MAJOKA
UKULAHLEKELWA kweMoroka Swallows umqeqeshi ophezulu uGordon Igesund oseseqenjini lesizwe iBafana Bafana, kungenzeka kuvulele AmaZulu inxeba lokungena uma la maqembu esetholana phezulu koweMTN 8 ngempelasonto.
Umdlali wasemuva kuMaZulu uCarlington Nyadombo ubona ukuhanjelwa umqeqeshi osezingeni eliphezulu njengo-Igesund kuzoba nomthelela ongemuhle eZinyonini esezithathwe uZeca Marquez. Ubona ithuba elihle lokuzigojela kulo mdlalo wokuqala kwesizini ka-2012/2013.
Umdlalo useDobsonville Stadium ngeSonto ngo-3 ntambama.
“Ukuhanjelwa wumqeqeshi kusho lukhulu. Umqeqeshi omusha uzoqhamuka namasu amasha azofuna ukuwasebenzisa nabadlali abasha. Kufanele thina sisebenzise lokhu njengesikhali esizobadla ngaso. Uma kuwukuthi umqeqeshi akashintshi emaqhingeni ka-Gordon, okuhle wukuthi siyabazi ngoba sidlalile nabo ngesizini edlule sabambana ngo 2-2 nakhona okwaba amaphutha ethu,” kusho lo mdlali odabuka eZimbabwe.
Ngesizini edlule AmaZulu enze kahle kakhulu ngasekuvaleni izitha ekutholeni amagoli.
UNyadombo ohlonishwe ngomklomelo womdlali ovelele ngesizini edlule kuleli qembu eliphekwa uRoger Palmgren, uthe kusemqoka ukuqhubeka ekwenzeni kahle emuva kodwa kuzofanele baqinise nasekushayeni amagoli uma bezimisele ngokudlulela kuma-semi final alo mqhudelwano.
Umsebenzi wokushaya amagoli usemahlombe abagadli, uSifiso Vilakazi osuka kuBidvest Wits, Josef Lekata no-Ayanda Dlamini obebhinjelwa uhlelo phambi kwamapali ngesizini ephelile.
UDlamini ufike oSuthwini ngegalelo eliphezulu evalela amagoli, elokuqala walishaya bebhekene neSuperSport United kuwona lo mqhudelwano.
“Ngicabanga ukuthi ingcindezi engibe nayo njengoba bekulindeleke okukhulu kimina angikwazanga ukubhekana nayo,” kusho uDlamini.
Uthe: “Akumnandi ukungawashayi amagoli ube ungumgadli okuyikhona engiqashelwe ukukwenza kuMaZulu. Kule sizini kumele kucace ukuthi ngingumgadli ngokushaya amagoli.”
Ugxekwe ngabaningi ngokuhluleka wukuvalela phakathi amabhola noma esebheke nepali nathe le yinkinga abayilungisayo.
“Sinomuntu ofana noFani Madida. Sisebenza kakhulu ekuqedeleni amathuba nokumele ukwenze uma uthola ibhola kodwa kwesinye isikhathi uma sekudlalwa ugcina uthathe izinqumo utatazela,” kusho yena.
UPalmgren uveze ukuthi uStanley Kgatla kungenzeka abangabi khona njengoba enokulimala noDulee Johnson waseSweden usanenkinga yamaphepha okusebenza kuleli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UZuma noButhelezi bakhuza ubudlovaComment on this story
CELANI SIKHAKHANE
UMENGAMELI Jacob Zuma noMengameli we-IFP, uDkt Mangosuthu Buthelezi, bakhuza umhlola wobudlova obuhlasele abantu baseNingizimu Afrika.
Bakhulume ngazwi linye bekhuza udlame emcimbini weSilo samabandla wokuthandazela ukuthula izolo.
Umcimbi ubuseNyokeni, kwaNongoma, uyingxenye yokukhipha iqunga esizweni.
Enkulumeni yakhe uZuma uthe ukuhlonipha impilo yomuntu sekuyinto ekude kakhulu ngoba sekuyinto elula ukusocongwa kwabantu.
“Sibhekene nesimo lapho uma ubona umuntu kumele ubaleke usabe, okuyinto ngisho izilwane ezingayenzi. Ngakho sikujabulele kakhulu okwenziwe yiSilo ngoba kungikhumbuza inkulumo kaMbhishobhi uDesmond Tutu yokuthi kumele kube nengqungquthela kazwelonke yokuthi kuxoxwe ngalesi simo okuhlanganisa nokudlwengulwa kwezalukazi nezingane,” kusho uZuma.
Uthe ngeke izwe lakhiwe ngosopolitiki bodwa nabezenkolo kumele bahlanganyele nabo.
Le nkulumo ilandelwe ngekaButhelezi naye okhale ngokuthi sekungumthandazo obalulekile osuyoba yisixazululo sakho konke.
Ngemuva kokuthi uButhelezi ekhale ngobugebengu nobudlova ubuye watshela uZuma ukuthi kumele kukhunjulwe ukuthi izingxoxo zokubuyisana ku-IFP ne-ANC azikaqedelwa.
Uthe kumele kube nokubuyisana phakathi kwe-IFP ne-ANC.
UButhelezi ukhulume kanje ekhala nangokuthi i-ANC yathula owayengumengameli wentsha yayo, uJulius Malema, emdelela embiza ngomkhiqizo ongemuhle kaKhongolose.
“Mina Msholozi angixoshwanga ku-ANC, nawe uyakwazi lokho futhi uyazi ukuthi mina ngihlale ngikhuza uma abantu bengakuhlo-niphi njengoba ngangenza nakuMbeki kodwa mina kwathuleka uMalema engeyisa nomndeni wami,” kusho uButhelezi.
Nakuba ebecacisa umlando omningana phakathi kwakhe ne-ANC nabaholi bayo kodwa ubelokhu ekugcizelele kuZuma ukuthi kumele kubuyiswane.
Uthe akafuni ukona umcimbi weSilo kodwa kumele kwaziwe ukuthi akusiwona owokuthi kubuyisane i-IFP ne-ANC ngakho kumele la maqembu aqedele okwasala ukuze kube nokuthula.
UButhelezi uphinde wavumelana noZuma ngokuthi kube nengqungquthela kazwelonke yokubhunga ngokuphela kobuntu emphakathini eyacelwa uTutu.
Uthe ujabule ukuthi uTutu nguye owaqhamuka nalo mbono. Isilo sona sivele sabatshela emehlweni ukuthi uma sebekhumelana umlotha bangalokothi bavuse amanxeba bese kubulalana abantu.
“Wena (Zanele) kaMagwaza-Msibi, Msholozi naweMntwana ngifuna nazi ukuthi ukukhuluma kwenu akumele kuxabanise abantu bami ngoba akusibona abenu kodwa ngabami, ngabanikwa wuNkulunkulu emini kwabha,” kusho Isilo.
Umkhuleko wayizolo ubuhanjelwe ngabezenkolo ezehlukene okubalwa amaKrestu, amaJuda, amaSulumane, amaHindu namaNazaretha.
Ngisho abefundisi basishayele ihlombe isinyathelo seSilo ngalo mcimbi ongowokuqala ngqa esifundazweni.
UNdunankulu wesifundazwe, uDkt Zweli Mkhize, uthe sebethembe uZuma noButhelezi ekutheni kuqedelwe izingxoxo zokuthula phakathi kwe-IFP ne-ANC.
Namhlanje kuzobe kuqala umkhosi woSelwa oyophothulwa ngeSonto khona eNyokeni kanti uMengameli yena namhlanje uzobe enoKhisimusi wogogo bese kusasa aphinde abuyele eNyokeni kulo mkhosi woSelwa bese ngeSonto eba nokhisimusi wezingane eNkandla.
Okugqamile wukuthi aboMdabu baseNdiya yibo abebebaningi emthandazweni kodwa abantu abamnyama bebeyidlanzana. Ngaphandle kwalokho bekukhona izikhulu zikahulumeni ezingamalungu ePhalamende eKapa nakwezinye izifundazwe nosomabhizinisi namakhosi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bashona sebegugile abakuleli
2012-11-30 10:33
Johannesburg - Abantu baseNingizimu Afrika balindeleke ukuthi okungenani baphile baze bafike eminyakeni engu-60 ubudala, njengoba eminyakeni emithathu eyedlule zilokhu zikhule njalo izibalo zabantu abaphila isikhathi eside.
AbakwaThe Lancet
bakhiphe izibalo ezithi ngo-2009, abantu bakuleli bebebhekeke ukuthi baphile okungenani baze babe neminyaka engu-54 ubudala, lesi sibalo silokhu sikhule njalo.
"Uguquguquko olukhona ezweni lunomthelella ekukhuleni kweminyaka ephilwa ngabantu emhlabeni, njengoba manje sebengaphila baze babe no-60 ubudala," kusho umbiko.
"Ushintsho ekuphathweni koMnyango wezeMpilo nakho kunomthelela ekuphileni isikhathi eside kwabantu. Umnyakazo kahulumeni nawo wokugqugquzela abantu ukuthi baphile kangcono, nawo unomthelela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UZuma uvulele iMedia24 icala
2013-01-25 14:03
Johannesburg - UMengameli wezwe uJacob Zuma, usevule icala evulela inkampani yezindaba iMedia24, naloyo owabe engumhleli wephephandaba iRapport uTim du Plessis.
UZuma uvule icala lokwehliswa isithunzi, ekulindeleke ukuthi ukuthethwa kwalo kuqhubeke enkantolo ngoLwesihlanu.
Umbiko wephephandaba iThe Star, uthi uZuma ufuna ukuhlawulwa ngo-R5 million, kulandela ukuthi kushicilelwe isithombe sakhe ephephandabeni iRapport, ngoDosemba 2007.
Isithombe sasiveza uZuma osa inyama enomculi uSteve Hofmeyr nosomahlaya uLeon Schuster, isihloko sesithombe sithi "Piekniek by Dingaan".
UZuma wavula icala ethi umqondo ocashile esithombeni ukhombisa uZuma efana neNkosi uDingane, owenza sengathi ungumngani namaBhunu kanti wakha itulo lokuwavukela.
Inkampani iyaliphika icala.
Ngenyanga ka-Okthoba, uZuma wahoxisa icala abe elethwese umdwebi uJonathan "Zapiro" Shapiro nephephandaba iThe Sunday Times, okuyicala elalimayelana nesithombe esashicilelwa ngo-2008.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sekukhona imali kaMadiba engumkokotelo
2012-11-15 07:45
Richard Roberts, The Witness
Cape Town - Akukapheli ngisho isonto kwethulwe ngokusemthethweni imali engamaphepha enobuso bukaNelson Mandela, kodwa sekutholakale engumkokotelo eKapa.
UNiël Barnard, nongumnikazi weMC Motors neCaltex eGoodwood, uthe omunye wabasebenzi bakhe bamnike le mali engumbombayi.
Umsebenzi, uPhillip Chigede waseZimbabwe, uthe unikezwe ngamadoda amabili le mali ekhokhela uphethiloli ngoLwesibili.
UBarnard uthe uzosebenzisa amakhamera eCCTV awahambise eMnyangweni wezokuThutha wendawo ukuze kuzotholakala lezi zigilamkhuba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Abalimi abasebenzela ensimini enkulu yokuthelezela e-Insiza eye Silalatshani bathi ingavalwa noma nini leyonsimu ngoba idamu labo aliselamanzi kukanti labo balezikwelede ezesabekayo zenkampani kahulumende yamanzi eye Zimbabwe National Water Authority kanye leyamandla kagesi eye Zesa.
Luyabe lungaphelele uluhlu lwamagama ezinsimu ezinkulu zokuthelezela ezansi kweMandebeleni uma ingekho insimu yase Silalatshani etholakala ezansi kwesiqinti sako Godlwayo. Uzulu wakoGodlwayo kanye labanye abavela kwezinye izigaba zeMandebeleni ubelima adle asuthe aze athengisele isivuno kwezinye izigaba zelizwe.
Kodwa abalimi abakule insimu bathi sekusele igama nje kuphela ngoba isivuno esihle linsimu ebisidume ngaso eminyakeni edluleyo asisekho njalo ingavalwa ngemva kwamaviki ayisithupha ngoba ikhangelane lendubo ezinengi ezenza abalimi behluleke ukusebenza kanti njalo isiphelelwe ngamanzi okuthelezela.
Abalimi beSilalatshani, bona abangaphezu kwekhulu, babikwa bebhekane njalo lodubo olukhulu lokuswela izinto zokulimisa ezibalisela inhlanyelo, imvundiso lokunye okunjalo. Bakhala ngokuthi minyaka yonke uhulumende uyehluleka ukubatholisa izinto zokulima kanti njalo kulobuqili obunengi obenza ukuthi abalimi abaqotho bacine bengatholanga lutho uma kuke kwabakhona usizo oluvela kuhulumende.
Kubika intathelizindaba yeStudio 7 uThabang Mathebula ekoBulawayo.
Udaba lukaThabang Mathebula olweIrrigation


text:
Kumile ukufunda esikoleni e-E Cape
2013-02-28 07:45
Johannesburg - Bekungafundwa kusukela ngesonto eledlule eWongalethu High School eMdantsane, eEastern Cape, ngokusho kombiko wangoLwesine.
IDispatch Online ibike ukuthi othisha babaleke bashiya isikole ngesonto eledlule, ngoLwesithathu, ngenxa yokwesabela impilo yabo ngesikhathi kunesiteleka sabafundi.
Abafundi baka-Grade 12 yibo abaqalise isiteleka ngemuva kokuba uthisha obefundisa iMaths eyiswe kwesinye isikole esisondelene nesabo, bafuna ukuba abuyiswe.
"Sikhathazekile ngoba ezinyangeni ezimbalwa kuzobhalwa izivivinyo futhi kungenzeka sifeyile ngoba asinaye ithisha weMaths," kusho oyinhloko yeLRC, uLukhanyo Booi.
"Siyaphoqeleka ukuba sihlangane nalo thisha owayesifundisa uma sekuphume isikole ukuze asifundise."
OnguMqondisi eMnyangweni wezeMfundo esifundazweni uSihle Mnguni uthe kuhlelwe umhlangano nothisha, abafundi nomkhandlu owengamele isikole.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sizoziphatha izimayini - Malema
2012-08-30 16:43
Johannesburg - Umengameli we-ANC Youth League owaxoshwa uJulius Malema uthe uzohola izishoshovu ezizolwela ukuthi izimayini zingalawuleki.
"Sizophatha izimayini kuleli, sizolwa kuze kuba amabhunu abamba nathi izingxoxo," esho ekhuluma nabavukuzi emayini yase-Aurora, eGrootvlei, eSprings.
"Sifuna bahlephule nje kancane u-R12 500. Vele banayo le mali, izimayini zakuleli zifaka izindodla zemali.”
UMalema uthe ukwehluleka kwemayini i-Aurora kukhomba ngokusobala ukuthi abekho abaholi eNingizimu Afrika.
"Namanje sisabulawa ngabantu bakithi, sicindezelwe nguhulumeni wethu.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Amaphoyisa avalelwe ethi azosebenzaComment on this story
NONTUTHUKO NGUBANE
ABASHAYELI bebezichanasela edolobheni eMgungundlovu amaphoyisa omgwaqo aseMsunduzi evalelwe ngaphandle kwamasango emsebenzini izolo ekuseni ngenxa yokuthi nawo kade etelekile.
Lokhu kuchaze ukuthi ebengeke akwazi ukusebenza ngoba zonke izinto zokusebenza bezivaleleke ngaphakathi emahhovisi amaphoyisa engavunyelwe ukungena ngaphakathi.
Isolezwe lizibonele amahhovisi evalwe ngengidi enkulu neketango ukuze kungasondeli lutho ngisho nabasebenzi abahlanza amahhovisi nabenza eminye imisebenzi bebengadingeki ngaphakathi kwamagceke.
Amaphoyisa athe afike ngehora lesithupha emsebenzini onogada bevutha bethi akungeni lutho emahhovisi ngoba balandela umyalelo wabaphathi bamaphoyisa wokuthi bangavuleli muntu.
UMnuz Nkosiyakhe Khumalo, omunye wamaphoyisa omgwaqo obemi ngaphandle efuna ukuqala ukusebenza, uthe bamangazwe ukukhiyelwa ngaphandle kokunikwa isizathu.
“Ngifike ekuseni njengejwayelo ngithi ngizoqala umsebenzi. Kungethusile ukunqatshelwa ngonogada ukuba ngingene emsebenzini. Abangitshele khona wukuthi abaphathi bami bathe akungeni muntu. Konke lokhu ngikuthatha njengento eyinhlamba njengomsebenzi ukuba ngingaziswa ukuthi kungani ngivalelwe ngaphandle,” kusho.
Amaphoyisa omgwaqo abelokhu ezulazula, kwezinye izindawo kunesiminyaminya abanye abashayeli behamba ngesivinini esiphezulu ngoba abenganakile.
Okhulumela uMasipala waseMsunduzi, uMnuz Brian Zuma, uvumile ukuthi amahhovisi amaphoyisa omgwaqo avaliwe futhi lokhu kuphazamise ukusebenza kwamaphoyisa.
“Isinqumo sokuvala amasango amahhovisi amaphoyisa siqhamuke emuva kokuba wona amaphoyisa kade etelekile ngokungekho emthethweni ngeledlule evimba kwasani esangweni. Sibe sesivala amasango kuze kube isimo siyaxazululeka,” kusho uZuma.
Uthe azikho izigameko ezimbi ezibikiwe.
“Kunzima ukumisa umuntu umnikeze ithikithi nawe ube uhamba ngemoto efanayo neyakhe. Izimoto zethu zifana namathuna uqobo.
“Amasondo akhona agugile, kuningi okonakele kodwa ikhona imali yokuba zikhandwe kuthengwe nezinye,” kukhononda amaphoyisa.
Phakathi kwezinye izinto abakhala ngazo amathikithi anikezwa abashayeli kungalandelwanga umthetho ofanele nenza abashayeli bakhokhe imali esuke ingafanele.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ziyaqhubeka izimpi zeBoko Haram eNigeria
2012-12-31 07:26
Kaduna - Amasosha aseNigeria abulale abasolwa ngobuphekula abayisihlanu kwashona nephoyisa elilodwa, lokhu kwenzeke esehlakalweni sokuzama ukulwa
neqembu lamaSulumane eliyizidlamlilo iBoko Haram.
Umbiko ukhishwe ngumbutho wamasosha ngeSonto.
Okhulumela amaphoyisa uLieutenant Lazarus Eli, uthi ukusebenzisana kwethimba
iJoint Task Force (JTF) eDamaturu, nasenhlokodolobha eYobe State, yikho okwenza
umbutho uphumelele ekulweni neBoko Haram.
"Amaphekula amane afe ujuqu kwashona isosha kwamilama nephoyisa. Abantu
abangu-59 baboshiwe ngesikhathi kugasela amaphoyisa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bangene okhethweni eCuba
2013-02-04 07:20
Havana - Abantu baseCuba baphume ngobuningi babo ukuyoqoka umholi omusha ophakanyiswe yiCommunist Party, kusho umbiko wakamuva
UMengameli Raul Castro nabanye abaholi batshengiswe kuthelevishini bevota baze baphawula nangokubaluleka kokuvota.
Bathi uma abantu bevota baqhakambisa ukubaluleka koshintsho nokuthi bazimele geqe, ngaphandle kweMelika.
Umholi osewathatha umhlalaphansi, uFidel Castro, kulindeleke ukuthi avotele kwakhe.
URaul Castro uzama ukuletha ushintsho kwezomnotho wezwe, njengoba esevumela nezinkampani ezizimele ukuba zibe yingxenye yokuthuthukiswa kwawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
'Bayahlukunyezwa abokufika eLibya'
2012-11-13 16:24
Tripoli - Abantu bokufika eLibya baphila ngaphansi kwezimo ezinzima ezihlanganisa ukuxhashazwa, ukuboshwa ngaphandle kwesizathu kanjalo nokushaywa, kusho inhlangano i-Amnesty International, ngoLwesibili
Umbiko wenhlangano uthi iLibya ithembele kakhulu ekuqasheni abantu bokufika abasuke bexakekile befuna ukukhoselisa amakhaza, abaningi bokufika kuthiwa basuka emazweni aseningizimu ne-Afrika, kanti batheleka kuleli lizwe ngoba besuke benenhloso yokudlulela e-Europe.
Abokufika kuthiwa bayabanjwa baboshwe besahamba nje emigwaqeni, kanti abanye babanjwa sebesemikhumbini ebheke e-Europe, kusho inhlangano.
"Kuyihlazo ukuthi kuyaqhubeka ukuhlukunyezwa kwabantu, isimo siya ngokuya siba simbi,” kusho umqondisi enhlanganweni uHassiba Hadj Sahraoui.
Ngemuva kweminyaka engu- 42 kwaqunjwa phansi umbuso kandlovukayiphikiswa onguMoamer Kadhafi, namanje abantu bokufika abaphathwa ngendlela, futhi isimo sibe simbi kakhulu kusukela ngo-2011, kusho inhlangano.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Amisiwe amakilasi eDUT
2011-07-22 07:59
Durban - Inyuvesi iDurban University of Technology imise wonke amakilasi ngoLwesine kulandela ukuthi abafundi abebebhikisha bephazamisa ukufunda nokufundisa.
“Siwamise wonke amakilasi kulandela ukubhikisha kwamafundi,” kusho okhulumela le nyuvesi u-Alan Khan.
Lesi sinqumo sithathwe emuva kokuthi kusatshiswe abafundi abebengeyona ingxenye yesiteleka kanjalo nabasebenzi, kwaphazanyiswa namakilasi ophikweni iSteve Biko neML Sultan ngoLwesine.
La bafundi bafuna ukufakelwa amakhondomu nama-pads ezindlini zabo umfundi ngamunye, kodwa le nyuvesi ithi lokho kuzobiza imali eshisiwe.
Bafuna ukuhlinzekwa ngosizo lwezezimali uma benza izifundo zeBachelor of Technology.
- SAPA


text:
Bavele enkantolo ngelokweba eThaba Nchu
2012-06-22 12:04
Johannesburg - Amadoda amabili aseFree State asolwa ngokweba, ukugqekeza nokutholakala nezimpahla zokwebiwa avele eNkantolo yeMantshi yaseThaba Nchu ngoLwesihlanu.
UCaptain Tseko Mokgahle uthe laba bobabili bazobuyela enkantolo ngoJuni 26 nalapho bezofaka khona izicelo zebheyili.
UMokgahle uthe amaphoyisa alunywe indlebe ngalaba balisa abaneminyaka engu-21 no-22 ubudala.
UMokgahle uthe amaphoyisa ahambele emzini oseThaba Nchu eZone Five, nalapho kutholakale khona izimpahla ezahlukene zokwebiwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umphakathi ubulale oshayise ingane wabaleka
2012-09-17 08:23
Johannesburg - UXhanti Xesha uhambe kubo eyogunda ikhanda, kodwa akuphelanga sikhathi esingakanani esedindilize emgwaqeni eshonile eRoodepoort, kusho umbiko.
Lo mfana obengomunye wabathathu ababe yizisulu zohide lwezigameko zokushayiswa yizimoto bese abashayeli bazo bashaya bachithe, kanti iningi labo lisuke licwile ezinkambeni zikaFaro, endaweni yaseSol Plaatje, eRoodepoort.
Umphakathi obuvutha ungabaselwe uthathe le ndoda, okukholakala ukuthi yiyo ebishayela, wayiyisa lapho kushonele khona lo mfanyana, 8, bayishaya yaze yashona.
Lezi zingozi ziqale ngabo-12:30 ngeSonto ngesikhathi amadoda amathathu, nokuthiwa aqhamuka komunye umphakathi, ayeshayela imoto yohlobo lweHonda esigcemeni sakwa-D beya kwa-E khona eSol Plaatje.
Abazibonele bathi ayehamba ngesivinini esikhulu aqale ashayisa isalukazi, abaleka, ase edlulela phambili ashayisa abafanyana ababili.
- Landela
IzindabaNews24 kuTwitter
- News24


text:
Umholi we-ANCYL usazocacisela inkantolo - NPA
2012-09-13 15:21
Durban - Umholi we-ANCYL oboshwe mayelana nokubulala abaholi be-ANC egatsheni elisePort Shepstone akakalivumi ngaphambi kwenkantolo leli cala, kusho iNational
Prosecuting Authority ngoLwesine.
Okhulumela i-NPA uNatasha Ramkisson uthe uSifiso Khumalo uvele eNkantolo yesiFunda ePort Shepstone ngoLwesithathu, kodwa wangalivuma noma aliphike icala.
UKhumalo, 31, uboshwe ngoMsombuluko mayelana nokubulawa kukaBheki Chiliza noDumisani Malunga.
UKhumalo uvele enkantolo nalowo asolwa naye uSamuel Cele, 34.
Bazophinde bavele enkantolo ngoSepthemba 19, kusho uRamkisson .
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abanye abazokhelile eTibet
2013-02-26 10:01
Beijing - Ababili benkolo yaseTibet, nabaseminyakeni elinganiselwa ko-20 ubudala, bazokhele ngomlilo bekhombisa ukungahambisani nemithetho yaseChina.
Lokhu kwenzeke ngesikhathi kuhlangene izinkumbi zabantu zize emkhulekweni waminyaka yonke owaziwa ngeleTibetan New Year Festival, kusho inhlangano yamalungelo abantu baseTibet.
Bobabili abazokhelile, bashonile.
UTsesung Kyab uzishise ngoMsombuluko esethempelini iLuqu enhla nesifundazwe iGansu, kanti uPhagmo Dundrup wazokhela ngeSonto esifundazweni iQinghai.
Kusukela ngonyaka ka-2009, sebefinyelele ku-106 abantu abazishisile eTibet, bephikisana nomthetho oshaywa yizwe laseChina.
Umfana oneminyaka engu-17 ubudala nomngani wakhe uSonam Dargye, 18, yibo abayizingane kakhulu kulaba abazishisile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AP


text:
Inkantolo igxeke uMorsi
2012-11-28 16:19
Cairo - INkantolo yoMthethosisekelo eGibhithe isigxeke uMengameli wezwe uMohammed Morsi, ngokuba kwakhe yingxenye yombhikisho obubanjwe ngaphandle kwenkantolo, yathi ubhebhezela ukungaboni ngaso linye phakathi kwezomthetho nabenkolo yamaSulumane.
UMorsi uthukuthelise abomthetho ngesikhathi ebanqinda amandla okuthatha izinqumo emacaleni ahlobene nemithetho yebenkolo yamaSulumane.
Lokhu kwenza kukaMorsi kuqubule udlame, oluqhamuka kubahlali namaqembu aphikisayo.
NgoLwesithathu ekuseni amaphoyisa avulele isisi esikhalisa unyembezi ebhekise kubabhikishi nabo
ebebengazibekile phansi behlasela ngamatshe eTahrir Square, njengoba
izindimbane zabantu beziqhinqile zilindele ukuthi uMorsi ahoxise amandla
azinike wona.
"Ukuba yingxenye yombhikisho okwenziwe ngumengameli kube yisenzo esibuhlungu kakhulu, nesithukuthelise abanye bomthetho. Lokhu kubhebhezela ukubukelwa phansi komthetho," kusho umkhulumeli wenkantolo uMaher Samy.
UMorsi wasayinda phansi enquma ethi izinkantolo engeke zisawathetha
amacala ahlanganisa nemithetho yabenkolo yamaSulumane, waphinde wanquma
ukushicilela uMthethisisekelo omusha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).
- Reuters


text:
Kusha umsebenzi emayini iKusasalethu
2012-10-25 12:00
Johannesburg - Babalelwa ku-5 400 abasebenzi basenkamapnini iHarmony Gold abatheleke emsebenzini ngoLwesine ekuseni, kulandela ukuhlala isikhathi eside emakhaya bengene esitelekeni esingaphasisiwe.
Inkampani ibinqume ugwayi katiki inqumele laba basebenzi basemayini iKusasalethu, ngaseCarletonville.
"Sithokozile kakhulu ngesilinganiso sabasebezi abakhona,” kusho okhulumela inkampani iHarmony Gold, uMarian van der Walt.
"Sithe akubuye bonke abasebenzi, asinaso isibalo esiqondile salaba abakhona, nokho baningi abasebenzi abakhona.”
NgoLwesibili inkampani yabika ukuthi isilahlekelwe yizilinganiso segolide elingu-13 000 ounces, njengoba abasebenzi bebengene esitelekeni, inkampani iHarmony Gold iyinkampani yesine ngobukhulu emhlabeni, ezinkampanini ezikhiqiza igolide.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubhonjwe i-ATM eKapa
2012-10-09 10:06
Cape Town - Kuqhunyiswe ngebhomu umshini wokukhipha imali, i-ATM, enxanxatheleni yezitolo ePaarl, eKapa, ngoLwesibili ekuseni, kusho amaphoyisa aseWestern Cape.
Owamaphoyisa uCaptain Frederick van Wyk uthe abantu abayisithupha balayishe iziqhumane kulo mshini ngabo-04:00 base beyawuqhumisa.
Akukacaci noma abasolwa bakwazile yini ukuthola imali kulesi sigameko.
Akulimalanga muntu kanti futhi akukaboshwa muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abasolwa abanganikwa ibheyili - Xingwana
2013-02-12 14:02
Bredasdorp - Abasolwa ababili ababhekene necala lokudlwengulwa nokubulawa ngesihluku kwentombazane yaseBredasdorp, u-Anene Booysen, 17, kumele bangayitholi ibheyili enkantolo.
Lokhu kushiwo nguNgqongqoshe woMnyango wezabesiFazane kanye iziNgane kanye nabaphila nokuKhubazeka uLulu
Xingwana, naye obesenkantolo ngoLwesibili.
"Sithi ezinkantolo akumele kube khona ibheyili," esho etshela abezindaba abakade bengaphanndle kwenkantolo njengoba bekuvela abasolwa uJonathan Davids noJohannes Kana.
UXingwana uthi kumele banikwe isigwebo esinzima abantu abatholakala benamacala okuhlukumeza nokubulala abesifazane nezingane.
Ekuhambeleni kukangqongqoshe enkantolo, uhlale eduze nomndeni wakwaBooysen, nabelokhu ewududuza.
Abasolwa bebezifihle ubuso ngamathawula, icala lizobuyela enkantolo mhlaka-26 Febhuwari.
NgoMsombuluko, inkantolo inqume yathi izithombe zabasolwa azingavezwa emphakathini, ithi lokho kungase kuphazamise ukuqhubeka kwecala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Lithole unkosikazi ikhehla eli-120 ubudala
2011-10-26 10:43
New Delhi – Owesilisa waseNdiya oneminyaka engu-120 ubudala useshade okwesibili emuva kokuthi abazukulu bakhe bemtholele umakoti, kusho imibiko ngoLwesithathu.
Emuva kokushona kukankosikazi wakhe ngo-2005, uHazi Abdul Noor, wacela izingane zakhe ukuthi zimtholele inkosikazi ezokwazi ukumnakekela, kubika iphephandaba iTimes of India.
Indodana kaNoor, uHazir Asir Uddin. ithe bekungelula ukumtholela unkosikazi.
"Ngosizo lweNkosi, sesithole umama omusha…," kusho u-Asir Uddin.
UNoor ushade noSamoi Bibi oneminyaka engu-60 ubudala ngeSonto.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa-DPA


text:
Sebewuhlomele ngengqephu uJulayiComment on this story
SIZWE BLOSE
OSAZIWAYO baKwaZulu-Natal bathi asikho isidingo sokuphumela kwezinye izifundazwe uma ufuna umuntu ozokugqokisa ngesikhathi semicimbi emikhulu eyenzeka eThekwini, njengeVodacom Durban July.
USindisiwe Zungu owaziwa kakhulu ngo-DJ Cndo uthe ikhono likhona KwaZulu-Natal yingakho yena esebenzisa uZama Mathe weZarth Fashions.
“Okungenza ngisebenzise le ntokazi wukuthi iyawuqonda umzimba wami futhi yenza into engiyifunayo. Ngiyazi njengoba ingqikithi yeJulayi kulo nyaka ithi A Material World nami ngizofika nginjalo ngoba uyathunga uZama,” kusho uDJ Cndo ngokuzethemba.
Uthe uZama ubemgqokise emcimbini wamaSouth African Music Awards, kuzokube kungokwesibili emgqokisa ngoMgqibelo.
Ngokusho kukaZama, uCndo uzobe egqoke ingubo enhle kodwa engavezi umzimba wakhe ngendlela embi.
“Uzobe emuhle, esesitayeleni futhi kubonakala ukuthi ungumuntu wesifazane osezingeni. Ingubo yakhe izokhombisa ukuthi ungumuntu wesifazane njengoba ejwayele ukufaka amabhulukwe nezigqebhezana. Ingubo engimenzele yona ngeyesimanje kodwa lokho akusho ukuthi izobe iveza umzimba,” kusho uZama.
Abesilisa abondlekile bazokujabulela ukuzwa ukuthi uma beya kwi-Vodacom Durban July nabo bangabukeka njengoba uMampintsha ezobe egqoke isudi enemibala egqamile.
Le sudi iveza ukuthi kwamukelwa ihlobo, uMampintsha uzoyidla nobhothayi lesudi kanti ibhulukwe azobe elifakile lizobe limbamba.
UMampintsha uzobe emodela etendeni le-Afro kanti lezo zimpahla azobe azikhangisa ngezikaSiyethemba (Siye) Ngwenya.
Uma umbona ngelanga lomcimbi uzobe esegqoke izimpahla ezithungwe nguSiza Mkhize wase-Hilton.
USiza uthe uMampintsha uzobe esethula indlela entsha abukeka ngayo njengoba esenciphe ngo-10kg.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kume ukubhalisa besola uthishanhlokoComment on this story
SIMPHIWE NGUBANE noZANELE MTHEMBU
KUPHAZAMISEKE ukubhaliswa kwabafundi esikoleni iMagabheni Junior Primary ngesikhathi othisha nabazali bevuka umbhejazana befuna ukushaya ibamba likathishanhloko abalisola ngokuba ngundlovukayiphikiswa.
Bekushube isimo kwaze kwalamula ukufika kwamaphoyisa izolo emini ngesikhathi othisha abebeqhinqe ngaphandle kwamagceke esikole befuna uthishanhloko ukuthi aphumele ngaphandle kwesikole ngenhloso yokumtitinya.
Okunye abasola ngakho uthishanhloko ukuphatha ngendlela engagculisi, ukuzenzela umathanda ngempahla yesikole nokungafundisi njengoba esolwa ngokuzitetemukela nesoka lakhe elincane.
Omunye wothisha okhulume naleli phephandaba wangathanda kudalulwe igama lakhe, usole lo thishanhloko ngokuthakatha ethi lesi sikhundla akusona wasithola kungafanele.
Uthe kudliwa imali yesikole bume, ukudla okumele ngabe kunikwa abafundi abaswele kuyiswa kubo kathishanhloko.
“Zolo lokhu ushintshe isheke lika-R15 000 esasiphiwe lona yinkampani ezimele ukuba sithenge izidingongqangi zesikole kodwa wavele wakhithiza izimpahla negilosa yakwakhe ngalo. Izingane ziyahayiza esikoleni ezinye ziyazichamela kodwa uvele azishaye athi zibulala impahla yesikole uma zimbikela kanti uyazi ukuthi otikoloshe bakhe abaphendula izingane izinyemfu,” kusho lo thisha.
Othisha baveze incwadi abathe bayithole kumuntu osondelene nothishanhloko enemiyalelo yenyanga ngothisha okumele bayiswe kwagoqanyawo.
Bonke othisha abangu-15 balesi sikole esiqala kwa-grade R siphele ku-grade 4 bebengafuni ukubeka unyawo esangweni lesikole bethi kukhona izinto ezigqitshiwe.
USihlalo wesigungu esilawula isikole uMnuz Simphiwe Mkhize, uthe bebengawathatheli phezulu lamahlebezi abeshiwo yizingane nabazali ngoba bekungenabufakazi.
Uthe ube nomhlangano onzima abazali bebika usizi abafundi balesi sikole ababhekene nalo ngenxa yemimoya emibi okuthiwa ikulesi sikole.
“Asazi ukuthi yini eyenze kwaba nalo mbhikisho ngoba sivale izikole ngonyaka odlule izinto zihamba kahle. Beziba khona izinkinga kodwa sikwazi ukukhuluma ngazo sizixazulule kodwa le ibukeka ibucayi. Yingakho sibize inyunyana yothisha naboMnyango wezeMfundo ukuthi bangenelele ngoba isimo asisihle esikoleni,” kusho uMkhize.
Uthishanhloko uNksz Lungile Mkhize, obebukeka ethukile ngesikhathi ezihlalele yedwa ehhovisi lakhe, unqabile ukuphawula ngezinsolo ezibhekiswe kuyena wathi akuxhunywane noMnyango ngalolu daba ngoba yena akagunyaziwe ukukhuluma nabezindaba.
Abebemele inyunyana i-SA Democratic Teachers’ Union bayalele labothisha ukuthi baqhubeke nokubhalisa abafundi bese bevulela uthishanhloko icala emaphoyiseni uma kunezinsolo ezibambekayo.
Okhulumela uMnyango wezeMfundo esifundazweni uMnuz Sihle Mlotshwa, uthe bebengazi ngalesi sigameko wabe esenxusa othisha bakulesi sikole ukuthi uma benezikhalo mabazethule emahhovisi ezeMfundo ngokushesha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Usaba ukudlwengulwa ugogo ongaboni
2012-10-04 12:03
Andile Ngubane, Daily Sun
Durban - Ugogo oyimpumputhe wasoGunjini ngaseNdwedwe uthi uhlala njalo esaba ukuthi angase adlwengulwe njengoba kuqale umkhuba wokudlwengulwa kogogo.
Ugogo, 66, uhlala nabazukulu bakhe ababili, umuzi abahlala kuwo ubhodloke udonga, sekuze kwafakwa ingubo yokulala.
Ugogo ukhulume nephephandaba iDaily Sun wathi ngemuva kokuzwa ngezehlakalo eziningi zokudlwengulwa kwabantu abadala, naye akasabulali ubuthongo.
Uthe unovalo lokuthi bangase bahlaselwe njengoba bengabantu besifazane bonke.
“Ngizizwa ngingaphephile kulo muzi. Izigcwelegcwele ziphithiza emigwaqeni kule ndawo,” echaza.
“Angikwazi ukwakha indlu engcono, umholo wami awungivumeli. Kungekudala kuhlaselwe omakhelwani bami bakhonjwa ngemimese, ngiyafisa kube khona ongizwelayo.”
Ikhansela kwa-ward 59 uNondumiso Ndlovu uthe ubengakaze ezwe lutho ngalo mndeni, uthe nakanjakani uzowuvakashela wathi bazimisele ngokusiza abantu asebekhulile.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
UVavi uyihlongandlebe - Manana
2012-12-13 10:03
Johannesburg - ISekela likaNgqongqoshe wezeMfundo ePhakeme uMduduzi Manana usechaze uNobhala Jikelele weCosatu uZwelinzima Vavi "njengehlongandlebe", ngokusho kombiko ngoLwesine.
UManana usole uVavi ngokufuna ukusebenzisa iNational Anti-Corruption Forum ukuqala iqembu elisha, kubika iphephandaba iThe New Age.
"Yebo kuvumelekile ukuthi amadlelandawonye aphambane ngemibono, kodwa angamelani. Ukuziphatha kukaVavi nezenzo kakhe kutshengisa ukuthi usezinhlelweni zokuqala elakhe iqembu,” kusho uManana.
UVavi kuleli sonto uqokelwe kwesikaSihlalo weNational Anti-Corruption Forum.
UManana ucele i-African National Congress ukuba ilwisane nokuziphatha kukaVavi uma sekubanjwe inkomfa yokuqokwa kobuholi eMangaung.
Okhulumela iCongress of SA Trade Unions uPatrick Craven uziphikile izinsolo zikaManana ngoVavi.
"Alikho nelincane iqiniso kulokhu okushiwo nguManana."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe asebekhulile e-E Cape
2013-01-25 10:01
Johannesbdurg - Uvukele ezindabeni ezishaqisayo umphakathi waseNgcobo, e-Eastern Cape, kulandela ukubulawa kwabantu ababili asebekhulile, kusho amaphoyisa ngoLwesihlanu.
Owesifazane, 73, utholwe enklinyiwe emzini wakhe abehlala kuwo yedwa eManzana, kusho uColonel Mzukisi
Fatyela.
"Sisola ukuthi udlwenguliwe ngenxa yobufakazi esibubone endaweni yesigameko," esho.
EMthintloni, Ngcobo, kudutshulwe kwabulawa owesilisa, 77, yizigebengu ezingaziwa ngoLwesine ebusuku, kusho uFatyela.
"Abahlaseli bakhe bambulale bevele ngewindi."
Kuboshwe amadoda amabili, aneminyaka engu-23 no-26 ubudala, nazophekwa ngemibuzo mayelana nalezi zigameko.
Uphenyo luyaqhubeka.
- Landela
IzindabaNews24 kuTwitter
- SAPA


text:
Ibheyili kwabasolwa ngokudlwengula
2013-02-20 10:06
Cape Town - Amadoda amabili anikezwe ibheyili ngemuva kokubekwa izinsolo zokudlwengula indodakazi yekhansela laseGrabouw, kusho umbiko ngoLwesithathu.
Iphephandaba iCape Times libike ukuthi la madoda, womabili aneminyaka engu-24 ubudala, avele eNkantolo yeMantshi yaseGrabouw ngoLwesibili, nalapho ekhishwe khona ngebheyili ka-R500 umuntu ngamunye.
Icala libe selihlehliselwa u-Ephreli 29.
Owesifazane, 22, nothi wadlwengulwa ehlanganyelwe, uthe abasolwa ubebathatha njengabangani futhi nomndeni wakhe ububathemba.
"Ngishaqekile ngabakwenze kimi ngoba bengicabanga ukuthi singabangani... Ngiyazenyeza futhi ngizizwa ngingcolile.”
Ubaba wesisulu unqume ukuphumela obala ngalolu daba olwenzeke ngoMgqibelo, wahlaba isinqumo sokuthi bakhishwe ngebheyili.
"Ukunikezwa kwabo ibheyili kusho ukuthi kunokuthile okungahambi kahle ngezobulungiswa kuleli,” esho.
Ukubikwa kwezehlakalo zokuhlukunyezwa ngokocansi kuleli dolobha laseWestern Cape kunyukile kule minyaka emihlanu eyedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abashayeli mabahloniphe umthetho - Mchunu
2012-11-19 07:33
Durban - UNgqongqoshe wezokuThutha KwaZulu-Natal uWillies Mchunu ngeSonto umemele bonke abashayeli bezimoto ukuba balandele imithetho yomgwaqo kulandela ukushona kwabantu abayisithupha ogwini oluseningizimu.
“Ngicela bonke abashayeli ukuba bahloniphe umthetho. Asisebenzisane ukuze kugwemeke ukulahleka kwezimpilo zabantu abangenacala emgwaqeni," kusho yena.
NgoMgqibelo ebusuku, iveni ebisuka eThekwini ilibhekise eMthatha iphaphalazile yalala amankeyane emgwaqeni uN2 endaweni yaseZinqoleni, kwathi abantu abane bashonela khona lapho.
Abanye ababili bashonele esibhedlela, abayisikhombisa bangeniswe khona esibhedlela ngenxa yokulimala.
“Akukholakali ukuthi silahlekelwa abantu abaningi kangaka emigwaqeni yethu esifundazweni. Iningi lezingozi lidalwa ubudedengu emgwaqeni obenziwa abantu abangayinaki imithetho.
“Lezi zingozi esizibonayo azamukelekile. Lokhu kudlula emhlabeni kwabantu abayisithupha kumele kuqwashise nabanye abantu," kusho uMchunu.
- Landela
IzindabaNews24 kuTwitter
- SAPA


text:
Ugwetshiwe owadlwengula isitshudeni
2012-12-03 16:36
Johannesburg - Ligwetshwe iminyaka eyisishiyagalombili ejele, ibhungu eladlwengula isitshudeni sase-University of Zululand, kusho amaphoyisa aKwaZulu-Natal ngoMsombuluko.
UMuziwandile Moses Zungu, 26, ulahlwe yicala lokudlwengula, wase egwetshwa eNkantolo yesiFunda eNgwelezane, kusho okhulumela amaphoyisa uCaptain Thulani Zwane.
Mhlaka-28 Febhuwari, umfundi oneminyaka engu-19 ubudala, wadlwengulwa nguZungu, engaphakathi emagcekeni enyuvesi.
"UZungu wazama ukushela kwathi uma engaqonywa wase edonsela intombazane kwelinye lamagumbi wafike wayidlwengula.” Kusho uZwane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuzophela umsebenzi kwaHonda
2013-01-11 14:27
Tokyo - Inkampani yezimoto yaseJapan, iHonda ithi izodiliza abasebenzi efemini yayo ese-United Kingdom, njengoba ingenzi kahle e-Europe ekudayiseni izimoto zayo.
IHonda Motor Europe ithi ukungathengisi kahle kwezimoto zayo e-Europe ngenxa yezinkinga zomnotho ezibhekene nezwekazi, yikhona okuyimbangela yokulahleka kwemisebenzi engu-800 kwengu-3 500.
Lesi sikhungo sikhiqiza izimoto zohlobo lweCivic, iJazz kanye neCR-V.
IHonda selokhu yaqala ukukhiqiza izimoto eBritain kusukela ngo-1992, zibalelwa ku-165 000 izimoto ezenziwa eSwindon ngonyaka odlule, nakuba inomthamo ongakwazi ukukhiqiza ezingu-250 000.
Lesi sinqumo size nakuba kunezindaba ezinhle kulemboni.
ISociety of Motor Manufacturers and Traders kulelisonto ibike ukuthi ukudayiswa kwezimoto ezintsha e-UK kudlulile ku-2 million ngonyaka owedlule, okungukwenza kahle selokhu kwagcina ngo-2008.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isangoma sishade ingane ena-13
2013-01-31 12:04
Johannesburg - Uhulumeni uthukile ngomshado obe phakathi kwesangoma thizeni saseLimpopo, esishade nengane ekuhlaza cwe, kusho umbiko wangoLwesithathu.
"Izenzo ezifuze lezi angeke zavumeleka, izingane zinelungelo lokunakekelwa, zivikelwe bese zifundiswa kunjalo zikhulele emakhaya aqotho," kusho okhulumela uhulumeni uPhumla Williams.
Iphephandaba iSowetan libike lathi isangoma esineminyaka engu-57 ubudala, sishade nengane eneminyaka engu-13 ubudala, enesifo sokuwa.
Indoda kuthiwa ishade nengane ithi izoyelapha kalula isifo sayo, uma iseduze.
Umama wengane uthi isangoma beselapha indodakazi yakhe, isikhathi esiyiminyaka emibili edlule, futhi yalulama ngendlela.
Uthi isangoma samtshela ukuthi abaphansi bafuna ahlale nengane ayigade, ngalokho ucela ukuyiganisa.
"Akukho esasingakwenza, saphoqeleka ukuthi sibaganise, ngoba besifuna ingane icebe. Samukela ilobolo lika-R5 000."
Umbiko wephephandaba uthi isangoma lesi saboshwa mhlaka-23 Januwari, ngemuva kokuthi sibikwe yilungu lomphakathi, ngobudlelwano baso nengane.
Icala labe selilhlehliswa ngesikhathi umndeni ukhetha ukubaganisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 8 engozini yemayini ePakistan
2013-01-28 12:03
Quetta - Ukuqhuma kwegesi kubulale abantu abayisihiyagalombili emayini yamalahle ePakistan eningizimu ntshonalanga nezwe, kusho izikhulu.
Le ngozi yenzeke esifundeni iLoralai, esifundazweni iBaluchistan, nesicebe kakhulu ngegesi, uwoyela nezimbiwa phansi.
"Lokhu kuqhuma kudalwe yi-methane. Kushone abasebenzi abayisishiyagalombili kwathi ababili bayiswa esibhedlela ngemuva kokutakulwa," kusho uMohammad Iftikhar, noyinhloko yezokuhlolwa kwezimayini esifundazweni.
Utshele i-AFP ukuthi le ngozi yenzeke ngesikhathi abavukuzi abangu-200 besemathunjini omhlaba.
NgoMashi 2011, kwashona okungenani abavukuzi abangu-43 ngesikhathi ukuqhuma kuwisa imayini yamalahle eBaluchistan.
- Landela
IzindabaNews24 kuTwitter
- Sapa - AFP


text:
UZuma ugqugquzela inkohlakalo - IFP
2013-01-15 08:31
Johannesburg - Iqembu iNkatha Freedom Party isigxeke uMengameli Jacob Zuma ngokubhebhethekisa inkohlakalo ngokuthi athi amabhizinisi kumele eseke i-ANC ukuze ahlomule.
Ngokombiko wezindaba, umengameli we-ANC -
ekhuluma kuGala Dinner eThekwini ngoLwesihlanu ebusuku - watshela abezamabhizinisi ukuthi kumele beseke i-ANC uma befuna amabhizinisi abo adlondlobale.
Esitatimendeni esikhishwe ngemuva kokuhlangana kwesigungu esiphezulu se-IFP eThekwini, okhulumela iqembu uJoshua Mazibuko uthe: "Isigungu esiphezulu se-IFP sithukile futhi siphoxekile ngokuphawula kukaZuma akwenze ngempelasonto.
"Kuyadabukisa ukuthi umengameli wezwe akhulume into egqugquzela inkohlakalo, nalapho izwe lihlaselwe khona yilesi siqalekiso."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Umanyano weEuropean Union (EU) ngoMvulo wesule amalunga eZanu PF angamatshumi amabili lanye kuluhlu lwawo lwezijeziso.
Abesulwe kuluhlu lolu bagoqela umuyi uMnu John Nkomo, uMichael Nyambuya, uDavid Chapfika, uDavid Parirenyatwa, uPatrick Zhuwawo, uNkosikazi Shuvai Mahofa lomuyi uStan Mudenge.
Ezinye zeziphathamandla lezi zibalisa uTinaye Chigudu, Cephas Msipa, Shadreck Chipanga, Michael Nyambuya, Rangwani, D, Mpabanga, S, Muchono, C, Mudonhi Columbus, Mumba, Isaac, Mutsvunguma, S, Kwenda, R, Mashava, G, Moyo, Gilbert, Ruwodo Richard.
IEuropean Union ithi njalo isizavumela abaphathintambo beZanu PF abayisithupha ukuthi benelise ukwethekelela emazweni ayo lanxa belokhu bekuluhlu lwezijeziso.
Abaphathintambo laba bagoqela uMnu Patrick Chinamasa, uNkosikazi Sithembiso Nyoni, uMnu Walter Mzembi, uMnu Webster Shamu labanye.
Iziphathamandla zalumanyano zesule njalo inkampani eyodwa iDevine Home (PVT) Ltd, ebikwa ilobudlelwano loChapfika.
Ummeli weEU eZimbabwe uMnu Aldo Del Arricia utshele intatheli eHarare ukuthi bathethe inyathelo leli ngokunanzelela ukuthi sokube lenguquko ethile elizweni egoqela ukuvumelana kwamabandla kudaba lwesisekelo sombuso esitsha.
Kodwa isikhulumeli seZanu PF, uMnu Rugare Gumbo uthi abakwamukeli lokhu, esithi bafuna iEU yesule zonke izijeziso eyazifakela amalunga ayo agoqela uMugabe.
Ingxoxo LoMnu Rugare Gumbo


text:
Amaqembu ezombusazwe awanankinga ne-Agang
2013-02-18 14:04
"Johannesburg - Amaqembu ezombusazwe awatatazelanga nakancane ngokumenyezelwa kweqembu elisha lezombusazwe elethulwe yisishoshovu uMamphela Ramphele, ngoMsombuluko.
"IDemocratic Alliance iyakwamukela ukwethulwa kweqembu likaDokotela uMamphela Ramphele, nokukhuluma kwakhe athi ufuna ukusebenzisana nabantu baseNingizimu Afrika ekwenzweni ngcono izwe,” kusho umkhulumeli weqembu uMmusi Maimane.
"URamphele unemibono nemigomo efanayo naleyo ye-DA, engukuthi abantu abaphathwe ngokulingana kungabhekwa ibala labo kuvikelwe uMthethosisekeleo. Igxathu lakhe liyigxathu eliya phambili ekwenzeni ngcono izwe lethu kwezombusazwe,” kusho uMaimane.
"UHelen Zille ubelokhu ezama ukwenza ngcono isimo sezombusazwe kuleli, kusukela athatha izintambo waba ngumholi weqembu ngo-2007. Sizoqhubeka nokusebenzisana noRamphele,” kuqhuba uMaimane.
Umholi we-United Democratic Movement uBantu Holomisa, naye wamukele isinqumo sikaRamphele.
"Sizosebenzisana noRamphele emizamweni yokwenza ngcono iNingizmu Afrika.
URamphele umemezele ukuqalwa kweqembu elisha, waqeda ukuqagela obese kudonse amasonto, iqembu limenyezelwe eWomen's Gaol, eConstitution Hill, eBraamfontein.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sebengu-8 abasePhilippine abashone e-Algeria
2013-01-25 12:01
Manila - Sesifinyelele kwisishiyagalombili isibalo sabantu basePhilippine ababulawe empini eqhutshwa yiqembu lamaSulumane, e-Algeria, kusho izikhulu kuhulumeni.
Owesishiyagalombili osanda kushona ungowesilisa, kusho isikhulu soMnyango wezangaPhandle uRaul Hernandez, ongalidalulanga igama likamufi.
Isidumbu sakhe sihlonzwe yithimba lethu elise-Algeria. Kukhona umuntu oyedwa ongakahlonzwa," kusho uHernandez, etshela abezindaba ze-AFP.
Uhulumeni wasePhilippine uthi abantu abangu-12 basezweni lakhe, basindile esehlakalweni sokuthunjwa esiphethe ngokufa kwabantu abaningi.
Baningi abantu basemazweni angaphandle, ekubikwe ukuthi bashonile ngesikhathi bethunjwe yizihonga e-Algeria.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kubhikisha izakhamuzi eLenasia
2012-11-09 07:59
Johannesburg - Izakhamuzi zaseLenasia South zigcwale izitaladi ziphikisana nesinqumo sikahulumeni wezindawo wokudiliza izindlu zazo, kusho umbiko wamaphoyisa aseGauteng ngoLwesihlanu.
Ababhikishi base-Extension 13 ngoLwesine ebusuku bavale umgwaqo ngamathayi avuthayo nangamatshe, kusho uWarrant Officer Kay Makhubela.
Lo mbhikisho uze wakapakela nasekuseni ngoLwesihlanu.
Uthe akukaboshwa futhi akukalimali muntu.
Lo mbhikisho uza ngemuva kokucekelwa phansi kwezindlu ezingu-37, kwezingu-113, njengoba uMnyango wezeziNdlu eGauteng uthi zakhiwa ngokungemthetho ngemuva kokudayiswa kweziza ngomkhonyovu.
Kuthiwa kuzoqhubeka ngoLwesihlanu ukucekelwa phansi kwalezi ezinye izindlu ezisele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Kuzonikelwa' ngamagama ezigebengu esontweni
2012-12-10 14:02
Johannesburg – Izakhamuzi esezikhathele ubugebengu endaweni yaseThekwini eWentworth seziqhamuke nendlela engajwayelekile yokudlulisela ulwazi ngabashushumbisa izidakamizwa emaphoyiseni endawo – ngokufaka ulwazi ezinalo esitsheni somnikelo emasontweni, kubikwe ngoMsombuluko.
"Ayikho indawo ongayihamba eWentworth ungahlangabezani nabashushumbisa izidakamizwa nalabo abazidlayo,” kusho uReverend Cierigh Samaai, weSocial Action Alliance Campaign, etshela iBeeld.
Amabandla kanye neCommunities Building Credible Ownership basungule lolu hlelo ngokuhlanganyela noColonel Deon Singh, ongumphathi siteshi omusha wamaphoyisa aseWentworth.
Ngokusho kukaSamaai, sekwenziwe ifomu ezogcwaliswa ifwakwe rmvalaphini efanayo naleyo esetshenziswa emasontweni ukufaka umnikelo, ngeke ulidalule igama lakho.
Ulwazi oluyotholakala luzodluliselwa emaphoyiseni.
"Inkinga yezidakamizwa eWentworth inkulu kakhulu njengoba kunabantu abasuka nasezindaweni ezikude ezifana naseNewcastle ukuzothenga izidakamizwa," kusho uSamaai.
"Abashushumbisi bezidakamizwa bakhokhela abantu imali yokuhlala kanye nemali yesikole ukuze bona basebenzise amaflethi abo ukugcina izidakamzwa noma ukuzidayisela khona,” kubike iphephandaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Peshawar - Kushone abavukuzi abayisikhombisa ngesikhathi uphahla lwemayini yamalahle luwa ePakistan, kusho izikhulu ngoMsombuluko.
Inhlekelele yenzeke ngeSonto ebusuku endaweni yaseDowli e-Orakzai, okungesinye sezifunda ezizimele, okuyikhaya lamasosha eTaliban nawe-al-Qaeda.
Isikhulu esiphezulu sendawo uKhushal Khan, utshele i-AFP ukuthi izidumbu zabayisikhombisa sezitholakele zayiswa emakhaya azo eShangla.
Esinye isikhulu naso siyiqinisekisile le ngozi.
Izimayini eziningi ePakistan zaziwa ngezokuphepha ezingekho sesimweni esihle.
Isigameko esifuze lesi sake senzeka phambilini.
- Landela
IzindabaNews24 kuTwitter
Sapa - AFP


text:
Ukwesaba ngendlu eqhekekayoComment on this story
BONISWA MOHALE
UHLALELE ovalelweni lokuthi ingase idilike noma yinini indlu yawo yomxhaso umndeni wakwa-Ntenza eMount Moriah, eThekwini.
Indlu ehlala lo mndeni iqhekeke kusukela ezindongeni, isisekelo sayo ngisho nasemawindini. Ngokusho kukaNksz Nonhlanhla Ntenza (38) indlu yakhe iqale ukuqhekeka ngo-Januwari ka-2011 ineminke-nke ngisho phansi odongeni. Uthe walubika lolu daba kwase kubuya inkontileka eyayakha izolungisa.
“Bafike bafaka usimende bangitshela ukuthi yilokhu kuphela abangakwenza. Kube sekufika unjiniyela owangitshela ukuthi le ndlu yakhiwe endaweni engafanele yingakho iqhekeka ngoba umhlaba awufanele. Ngatshelwa ukuthi ngizokwakhelwa kwenye indawo kodwa namanje angikaboni lutho,” kusho uNksz Ntenza.
Uthe akazi ukuthi enze njani ngoba ngisho ezama ukuphesha izindonga ngosimende kunhlanga zimuka nomoya, izindonga ziyaqhubeka nokuqhekeka.
“Uma lina sivele singazi ukuthi senzenjani nezingane ngoba le ndlu ingawa noma yinini. Angisazi ukuthi ngenze njani ngoba udaba lwami selokhu ngalubika kusukela ngoJanuwari 2011 kodwa namanje lutho umnyakazo,” kuchaza ngokukhathazeka uNksz Ntenza.
Uthe usesabela izingane zakhe ukuthi zizopitshizwa wudonga ngoba uma kuna isimo siba sibi noma kunomoya bayethuka ngoba uqhekeko luyanda.
UMnuz Thabo Mofokeng obhekelele ezokuxhumana kuMasipala weTheku uthe ihhovisi likaMnuz Nigel Gumede oyiNhloko yoPhiko lwezezindlu kuMasipala weTheku belungazi ngalolu daba.
Ucele ukuba umndeni wakwaNtenza uxhumane naboPhiko loMnyango wezezindlu ukuze bezothumela abantu abazoyohlola umonakalo bese besiza lo mndeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ayimangazanga imiphumela yokhetho lwe-ANC
2012-12-18 14:31
Bloemfontein – I-ANC isiyimemezele imiphumela yokhetho lobuholi engqungqutheleni yayo ese-University of the Free State eMangaung ngoLwesibili.
UMengameli uJacob Zuma unqobe ngamalengiso wabuyela esikhundleni sakhe sokuhola i-ANC, ehlula imbangi yakhe iKgalema Motlanthe, obemphosele inselelo.
UZuma unqobe ngamavoti angu-2 983 kanti uMotlanthe uthole angu-991 nje kuphela. Kufakwe amavoti angu-3 977.
UMotlanthe ulihoxisile igama lakhe kwesephini likaMengameli we-ANC. Kanti lesi sikhundla sesinqotshwe nguCyril Ramaphosa nosekubeka uMotlanthe ngaphandle kobuholi be-ANC.
UCyril Ramaphosa uthole amavoti angu-3 018, kwathi uMathews Phosa wathola angu-470 kanti uTokyo Sexwale yena uthole angu-463.
UBaleka Mbete ukhethelwe kwesikaSihlalo we-ANC, ngamavoti angu-3 010, uThandi Modise uthole angu-939.
UGwede Mantashe ubuyiselwe kwesikaNobhala Jikelele, ngamavoti angu-3 058.
Ngesikhathi uFikile Mbalula ethole angu-901. Isikhundla sephini likaNobhala besingabangwa, ngaleyo ndlela sithathwe nguJessie Duarte.
UZweli Mkhize unqobe ngamavoti angu-2 988 esikhundleni sokuba nguMgcinimafa, uPaul Mashatile yena wathola angu-961.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe 5 wezintatheli eNigeria
2011-10-12 09:18
Lagos - Amaphoyisa aseNigeria abophe izintatheli eziyisihlanu nezikhulu ezimbili zephephandaba elizimele elizinze eLagos, kusho leli phephandaba esitatimendeni.
Iphephandaba iThe Nation lithe likholelwa ekutheni imbangela yalokhu kuboshwa kumayelana nokushicilelwa kombiko ngesonto eledlule ongencwadi "eyimfihlo" okusolakala ukuthi yabhalwa yilowo owayengumengameli u-Olusegun Obasanjo eyibhekise kuMengameli Goodluck Jonathan.
U-Obasanjo kuthiwa ufuna kuxoshwe izikhulu eziyisihlanu.
Akukabi khona siqinisekiso esivela ezikhulwini mayelana nokuboshwa kwalezi zintatheli e-Abuja naseLagos.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
IPirates ayinatwetwe ngeChiefsComment on this story
MINENHLE MKHIZE
AKUBAFAKI nelincane itwetwe abadlali be-Orlando Pirates ukusayina ubuthaphuthaphu kwezibabuli zabadlali okwenziwa yizimbangi zabo ezinkulu iKaizer Chiefs.
Lokhu kuvezwe yisilomo sompetha be-Absa Premiership uThulasizwe “Juju” Mbuyane engxoxweni ekhethekile abe nayo neSolezwe izolo ekuseni ngokukhithiza abadlali kwezimbangi zabo eziqede zishwiba izandla ngesizini edlule.
“Akusithusi ukusayina abadlali abaseqophelweni eliphezulu kweChiefs ngoba nathi sinabadlali abasezingeni eliphezulu. Abadlali esibaziyo futhi iningi labo lidlala kuBafana. Empeleni kula masizini amabili edlule besingenawo umbango oqinile ngakho ukusayinisa kwabo abadlali abanamagama kuzokwenza iligi ihlabahlose,” kusho uMbuyane.
Uthe: “Abakwenzile kuyangijabulisa kakhulu ngoba kuzokwenza iligi yethu idonse amehlo abantu abaningi. Umbango weligi uzoshuba kakhulu okuyinto edingwa ngabalandeli bebhola eNigizimu Afrika, hhayi ukuthi kuvele kucanase iPirates.”
IChiefs isilande uStuart Baxter owaduma esacija iBafana Bafana, uSiboniso “Pa” Gaxa obedlala phesheya kwezilwande eBelgium kuLierse SK, uMorgan “Mr Reliable” Gould oyisiqongqwane seBafana, uSiyabonga “Doctor” Nkosi osebuya ku-Arminia Bielefeld yaseGermany, uSakhile Nhlongwa obegijima kuThekwini Coastal kaLindani “Mantayi” Shezi waKwaMakhutha, Kgotso Moleko obedlala kuBloemfontein Celtic njengoba kulindeleke ukuthi iqede noKingston Nkhatha obedlala kuBlack Leopards.
“Ingcindezi yinto ongeke uyibalekele ngoba ihlezi ikhona uma udlalela iPirates. Sinejoka elinzima lokuvikela izicoco zethu ngempumelelo. Uma siqhubeka nokuzimisela angingabazi ukuthi sisazophinde sikhonye. Uma ngibheka iqembu esi-libophele kuncane okuzosivimba,” kusho uMbuyane.
IPirates izifake emlandweni inqoba izicoco ezintathu amasizini amabili elandelana. Ngesizini edlule bathele phansi othulini izimbangi zabo AmaKhosi ngo 1-0 wegoli lika-Oupa “Ace” Manyisa ukudla isicoco seMTN 8. Kuthe kusenjalo bakhala bemuka neTelkom Knockout abebeyinqoba okokuqala emlandweni waleli qembu. Lezi zicoco ezimbili bazihlobise ngeseligi esihamba nebhonasi lokuyodlala kuCaf Champions League.
“Abalandeli kumele bangayikhaleli imali yabo ngokuzobuka ibhola ikakhulukazi uma kudlala iChiefs nePirates. Ngamaqembu amakhulu lawa kumele kube sengathi kudlala iBarcelona neReal Madrid okuyibona ababumbe iqembu lesizwe laseSpain. Nala maqembu yiwona abumbe iBafana ngakho kumele kucace lokho. Sizovula ngomdlalo omnandi weCarling Black Label Cup. Sengifisa sengathi isizini ingaqala manje. Kule sizini ngifuna ukushaya amagoli amaningi ngiphinde ngisize ezami zinqobe iChampions League okuyiyona ndondo engishoda ngayo manje,” kusho uMbuyane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ugwetshiwe owesifazane ngelokubulala
2012-04-13 10:07
Cape Town - Unikezwe iminyaka engu-15 ebhadla ejele owesifazane eNkantolo eNkulu yaseWestern Cape ngokushaya abulale umshana wakhe, 7, ngesagila, kusho umbiko ngoLwesihlanu.
Iphephandaba iCape Times libike ukuthi uNonkholiso Skotha, 51,
utholwe enecala lokubulala uNtumeko Mboxi nelokulimaza nomfowabo, 11, uZama.
Ijaji eliyibamba uNalini Gangen ugwebe uSkotha iminyaka engu-18, kwathi emithathu yalengiswa iminyaka emihlanu.
Laba bafana babedlala ngaphandle komuzi wakhe eWorcester, eWestern Cape, ngoJuni 2010, ngesikhathi ebayalela ukuthi benze imisebenzi yasendlini.
Wathi ebuya ekuvakasheleni omakhelwane wathola umfowabo omdala kuphela, uMvuzo, abanye bengasabonwa.
Wabe esemthuma ukuthi ayolanda laba abancane.
"Ngashaya uNtumeko ngesagila, ngaze ngamyeka eseshonile," kusho uSkotha etshela inkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umsubathi uthembisa ukuyiqeda iComradesComment on this story
UMPETHA wemijaho eyahlukene kuleli nakwamanye amazwe ase-Afrika ufuna ukuqeda iComrades Marathon okokuqala ngqa kulo nyaka.
USamkelisiwe Moyo (38) waseZimbabwe ufuna ukwenza into yamehlo kulo nyaka kwazise akawuqedanga lo mjaho ngonyaka odlule egijima okokuqala ngenxa yokukhathala komzimba. Lo msubathi usezakhele igama njengoba esanda kuphuma indawo yesihlanu kwi-Two Oceans Marathon eKapa muva nje, waqopha isikhathi sika-3:49:00. Waba ngumpetha kwi-City to City Marathon ngo-2008, nakwi-Cape Town Marathon. UMoyo uphinde wathatha isicoco kwi-Gabarone City Marathon (2:48:00) ngenyanga edlule.
“Inhloso yami enkulu nge-Comrades ukuba ngiyiqede. Angibhekile ukuthola igolide kodwa ngifuna ukuqeda umjaho. Angikaze ngiyiqede iComrades, ngaba nenkinga yokukhathala ngokweqile ngonyaka odlule. Ngaphoxeka kakhulu ngokungaqedi. Kulo nyaka nakanjani kumele ngiwuqede umjaho,” kusho uMoyo.
I-Comrades yakulo nyaka izosuka eMgungundlovu iphele eKingsmead Cricket Stadium, eThekwini ngoJuni 3.
Abesifazane base-Afrika bahlezi begqoza kulo mjaho njengoba abangaphandle behlezi beziklabela ibhece kuwo.
Amawele akaNurgalieva, u-Olesya no-Elene asephume phambili cishe iminyaka eyisishiyagalombili kulandelana kwi-Comrades.
UMoyo uyayivuma inselelo ephonswa yilezi zintokazi zase-Russia, kubona njengabasubathi besifazane base-Afrika nathi kusengumqansa ukuqhudelana nabo emabangeni amade.
“Kusenzima ukuhlula amawele. Ahlezi ezilungiselela ngendlela, ayakhombisa nokuthi awajwayele amabanga amade. Yize kunjalo ngeke sathi akekho oyoke awashiye, kudingeka abasubathi besifazane base-Afrika bezithwese ijoka lokuzilungiselela ngendlela i-Comrades. Uma unesifiso sokuwina umjaho, ayikho into engakuvimba ukuba leso sifiso sigcine sifezekile ngelinye ilanga,” kusho uMoyo.
Umjaho wakulo nyaka uzobe ubaluleke kakhulu nekubhekwe ukuba kuphulwe amarekhodi kuphinde kuqoshwe izikhathi ezingconywana kunalezo abasubathi abazenzile ngokudlule.
UMoyo uthe kade awaqala amalungiselelo alo mjaho, uthemba ifomu yakhe enhle yakamuva ukuthi izomusiza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Azisikhathazi izimbangi - Pirates
2013-02-14 12:02
Johannesburg - Ngemuva kokuqhwakela phezulu kuPremiership, umqeqeshi we-Orlando Pirates uRoger de Sa uthi iqembu lakhe alikhathazekile ngamanye amaqembu embangweni wesicoco.
IPirates, ebheke ukuthatha isicoco okwesithathu kulandelana, ishaye iSuperSport United ngo 1-0 ngoLwesithathu e-Orlando Stadium, yabe isikwazi ukudlula iKaizer Chiefs yabamba indawo yokuqala ohlwini lwe-PSL.
IPirates inamaphuzu angu-37 ngemuva kwemidlalo engu-17 – iphambili ngephuzu elilodwa kunezimbangi zayo zaseSowetho, iChiefs.
“Kuhle, kuyajabulisa ukuba phezulu,” kusho uDe Sa ngemuva komdlalo.
UDe Sa uthe iqembu lakhe lidinga ukuthola imiphumela emihle yodwa.
“Akukho okukhulu okutheni, sinqobile nje,” usho kanje ngemuva komdlalo wokuqala ngemuva kwekhefu elide.
"Kunzima ukuthi sithi sibuya ekhefini bese sidlala neSuperSport, nokuyiqembu elidlala kahle.
“Okumele sikwenze manje ukubheka umdlalo olandelayo. Lona usudlulile. Miningi imidlalo esasele.”
Umqeqeshi uvumile ukuthi bekungewona umdlalo osezingeni eliphezulu, kanti iPirates bekumele ifake amagoli amaningi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe izaguga eF State
2012-09-10 13:29
Johannesburg - Kutholakale abashadikazi asebekhulile bebulewe epulazini labo eliseTrompsburg, kusho amaphoyisa aseFree State ngoMsombuluko.
UJohan Fourie, 70, noCecile Fourie, 73, bagcina ukubonakala bephila ngabo-14:00 ngeSonto ngemuva kokuzikhiphela edolobheni nendodana yabo, kusho uCaptain Harry Nagel.
"Kusolakala ukuthi abahlaseli bangene emzini wabo ngesikhathi bengekho base beyabalinda."
Kuthe uma lezi zithandani zingatholakali uma zifonelwa, zase ziyathungathwa zatholwa zibulewe.
"Akwaziwa okwamanje ukuthi yini ethathiwe, konke kuzocaca uma sesixhumane namalungu omndeni," kusho uNagel.
- Landela
IzindabaNews24 kuTwitter
- SAPA


text:
Ayilungiselele ukhetho iMali - UN
2013-01-30 12:02
Paris - Isikhulu senhlangano yezizwe i-United Nations, esijutshwe eSahel, uRomano Prodi, usecele uhulumeni waseMali ukuthi ube uqalela ulungiselela ukhetho, kusho umbiko wephephandaba iLa Croix.
"Uhulumeni kumele aqalele abheke izinto eziphathelene nokhetho, ikakhulu indaba yokubhaliswa kwabavoti. Muningi kakhulu umsebenzi okhona ekumele wenziwe ngaphambi kokhetho, kuze luzophumelela," kusho owabe engumengameli we-European Commission.
"Ngosizo lwemiphakathi yangaphandle, kusetshenziswana ne-UN, i-African Union, i-Economic Community of West African States [Ecowas] kanye ne-European Union, kumele uhulumeni waseMali, uthathe izinyathelo,"
kuqhuba uProdi.
"Uma nje luqala uzinzo, kumele kukhulunywe eyokhetho kuze izinto zizohamba ngendlela."
Enkulumweni kaProdi nephephandaba, ukhulume ngezinto ezithinta uxhaso lwezwe kanjalo nokubhekelelwa kwezisulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Ogada uSomlomo obishiniComment on this story
SIMPHIWE NGUBANE
USATHUKILE umndeni webhungu okuthiwa lidindwe ngesibhaxu ngunogada kaSomlomo kaMasipala waseMlalazi kubangwa ukudla ngemuva komcimbi wokulethwa kwentuthuko endaweni yaseGingindlovu.
UMndeni kaLunga Sithole (19) uthi kuyacaca ukuthi isono sendodana yawo kwaba wukubamba ulayini wabantu ababelindele ukunikwa amaphase-la okudla ngemva komcimbi obusezinkundleni ze-midlalo eHemfane eGingindlovu ngoMgqibelo.
Kuthiwa unogada kaNkk EN Malinga-Mtshali wabamba uLunga ngesidlozane emkhipha kulayini wabe esemqhasabula ngezimpama lokhu okwaphetha ngokuthi awe phansi waphuma igazi ngomlomo nangezindlebe ekhihliza namagwebu.
Umamncane kaLunga, uNksz Gabi Mdluli, uthi bewumndeni basadidekile ukuthi ubeshayelwani uLunga ngoba wonke umuntu wabona ukuthi akonanga lutho. UNksz Mdluli uthi indodana yakhe ichithe izinsuku ezine esibhedlela.
Okhulumela amaphoyisa esifundazweni uCaptain Thulani Zwane, uthe livuliwe icala lokushaya kodwa akukho muntu oseboshiwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
ISasco igxibhe intela yezifundiswa
2013-02-08 08:31
Johannesburg - Ukuphasiswa kwentela ezothathwa kulabo asebegogodile kuzobe kungukuqhubeka nokukhuthuza abasebenzi bakuleli, kusho iSouth African Students' Congress (Sasco).
ISasco isihlabile isiphakamiso se-African National Congress
ngenxa yokuthi abantu baziphantela ngokwabo ukuze bathole imfundo ephakeme, kusho okhulumela le nhlangano uNgoako Selamolela.
“Labo asebegogodile abaphuma emindenini engacebile nakuleyo edla imbuya ngothi bahlalelwe ngumsebenzi wokondla emakhaya.
“Lokhu kusho ukuthi abantu bakuleli abasoze baphuma ekubhuqabhuqweni yindlala."
I-ANC yaphakamisa ukuthi kube nentela ezothathwa kulabo asebephothule izifundo zabo, ngesikhathi ibambe inkomfa eMangaung ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iza nobuchwepheshe besimanje i-CoupeComment on this story
IMOTO: Volkswagen CC
IVOLKSWAGEN CC Coupe yethulwa kuleli eminyakeni emithathu edlule futhi kubonakala ukuthi abalenzanga iphutha kwaVolkswagen ngayo. Le Coupe ephuma nezicabha ezine yazakhela igama zisuka nje lokho kwabonakala ngokuthi izuze indondo ye ‘iF Product Design Award’ ne ‘Red Dot Design Award’ ngo-2009.
Nakuba kungeyona imoto entsha, kodwa ungalenzi iphutha ucabange ukuthi kwaVW abazenzanga izinguquko kule CC.
Ingaphambili nengemuva layo lihlelwe kabusha kodwa naphezu kwalokho uyibona uza le kude ukuthi iphuma emndenini wakwa- Volkswagen.
Into eqapheleka kuqala uma uyibheka wukuthi i-grille igqize nge chrome, kanye namalambu ama-bi-xenon akwazi ukujika nemoto uma ihamba emakhoneni kanti nebhuthi sebeyenze kabusha.
Uma uyiqhathanisa nendala uzoqaphela ukuthi obhampa bathe ukushintsha njengoba sebegqize ngombala ofana nowemoto.
Izicabha zayo ezingenayo iframe abazange bazishintshe, kodwa imoto yonke isibukeka ngendlela ehlukile ezinhlangothini.
Okunye abakushintshile amalambu angemuva nawo asehambisana neLED okwenza ahlale isikhathi eside.
Indlela ehlukile abukeka ngayo la malambu enza i-CC ukwazi nokuyibona kahle ngisho nasebusuku.
Ama-indicators sebewathe chwa ezibukweni, ezinhlangothini okungenye yezindlela ezihambisana nezokuphepha.
Ubude bale moto bungu-4,802 mm bese kuthi ukuya phezulu kube ngu-1,417 mm. Kwa- Volkswagen abagcinanga nje ngokubhekelela ingaphandle kuphela kodwa nangaphakathi bazinike isikhathi beyihlela. Selokhu yethulwa itholakala nezihlalo zohlobo lwe-ergonomic sport ezakhiwe ngendlela yokuthi abagibeli bangasheshi ukuzwela ukukhathala uma behamba ibanga elide ngemoto.
Ungakwazi ukuthola ama-sport seats ahambisana ne-climate control kodwa atholakala kuphela kwi V6 FSI. Uma i-seat climate iqala ukusebenza, kuba khona umoya opholisayo oza uqhamuka ngaphansi
Ngemuva ikwazi ukuhlala abantu abathathu. Uma uyibheka ngaphandle ibonakala iqoqene yaba ncanyana kodwa uma usungena ngaphakathi inesikhala esikhulu. Iphuma ne-panoramic sunroof, okhakhayini evuleka ize iyoshaya emuva ukwazi ukubuka isibhakabhaka ube ushayela.
Phakathi ku-dashboard kunezindawo ezimbili zokubeka izimpahla zakho okuyinto entsha. Enye into entsha kule moto iClimatronic control. Okunye okutholakala okokuqala asebekwenze ngcono amawindi akwazi ukubamba umsindo kanye neFatigue detection okuwubuchwepheshe obukwazi ukuhlola isimo sokukhathala kumshayeli.
Enye into ehambisana nobuchwepheshe besimanje kule CC i-towbar yakhona esebenza ngogesi. ngokuciphiza nje ibhathini i-towbar iyaziphumela.
Ziningi ezinye izinto ezitholakala kule moto eziphuma nayo njengamasondo angu-17 inch aphuma nerimu lakhona, izihlalo ezingama sport seats, i-‘Auto-hold’ function, ne Hill start assistant, LED rear lights, LED licence plate illumination, fatigue detection system, ubuchwepheshe bokuhlola umoya emasondweni kanye nomsakazo odlala ama CD nezipikha eziyisithupha.
IZINTO ONGAZENGEZA KWI CC
· Electric panoramic sunroof
· Keyless entry with sensor controlled luggage compartment (standard on V6 FSI)
· Electric sunscreen rear window
· Towbar
· DynAudio Sound System
· Satellite Navigation System
· Mobile Device Interface Media-In with iPod/IPhone adapter cable
· Bluetooth cellphone preparation
· Bluetooth premium package including voice control, remote sim access profile
· High beam control light control
· Rear Assist Rearview camera
· Front seat with electric 12-way adjustment and lumbar support including massage function
Ihlukene ngezinhlobo zezinjini kukhona ezimbili ezisebenzisa upetrol kanye neyodwa kadizili. Lezi zinjini zika petrol kukhona kuzo ezingu 2.0 TSI ezikhiqiza amandla afinyelela ku 155kW kanyer ne torque engu 280Nm.
Ngebanga elingu 100km le njini isebenzisa upetrol ongu 7.3 litres. Ijubane layo eliphezulu ligcina ku 242 km/h.
Injini yokugcina ngobukhulu namandla ingu 3.6 FSI V6 yona enamandla angu 220kW ne torque engu 350Nm. Njengoba idle ngamandla kanjalo naku petrol iyacaphuna ngoba ngebanga elingu 100km isebenzisa amalitha angu 9.3 ka petrol. Ijubane layo eliphezulu ligcina ku 250 km
IVolkswagen CC V6 iphuma ne 4MOTION permanent all-wheel drive esiza ekongeni upetrol.
AMANANI
2.0 TDI DSG (125kW) R373 800
2.0 TSI DSG (155kW) R395 950
3.6 V6 FSI 4Motion DSG (220kW) R469 405
IVolkswagen CC iphuma ne AutoMotion Maintenance Plan yeminyaka emihlanu emuva kuka 100 000km, kanye ne warranty yeminyaka emithathu emuva kuka 120 000km.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inkantolo imdabukele owabulala unkosikazi oqomile
2013-02-07 16:46
Johannesburg - Uzothothoza ejele iminyaka eyishumu kuphela ujele wasePollsmoor Prison, owalutha unkosikazi wakhe ayengasahlali naye, ethi akafike uzomupha imali, wase embulala.
UJohan Dietricht uvele ngaphambi kweNkantolo eNkulu eWestern Cape , ngaphambi kukaJaji uNape Dolamo, othe lona ufanelwe ukuhlala impilo yakhe yonke ejele.
Ngemuva kokuhlaziywa kwecala ugcine enikwa iminyaka eyishumi kuphela.
UDietricht utshele inkantolo ukuthi wabe eshadile kumnandi, kwaze kwaba unkosikazi uthola ishende emsebenzini.
"Wayengunkami ehlala ekhaya engasebenzi, wanele wathola umsebenzi waqoma umphathi wakhe.”
Utshele inkantolo ukuthi umkakhe wayedlalisana nomqashi wakhe, naye ekhona, wathi kokunye babeke bahambe impelasonto yonke kanti kukhona isikhathi ababamba khona embhedeni.
Mhlaka-21 Agasti ummangalelwa waphuza amaphilisi okulwa nokhwantalala wase efonela umkakhe ethi abahlangane ejele asebenzela kulo.
Wabe esemdubula embulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
Uhulumende wakwele Bhilitane useqalisile njalo ukuphindisela ekhaya izizalwane zeZimbabwe ezidinga ubuphepheli kulelo lizwe.
Inhlanganiso elwela ilungelo lezizalwane zeZimbabwe eziseBhilithani, iZimbabwe Virgil ithi abanye balaba bantu bahlatshwa amajekiseni wokubenza bengabi lamandla okuvusa udlame loba ukubaleka lapho befuna ukufakwa endizamtshineni zokubaphindisela ekhaya.
Amagqwetha amela abanye balabo asebebanjwe ngamandla ukuthi basiwe eZimbabwe athi inani labantu laba likhanya liqongile okungakaze kubonakale.
UChris Gande weStudio 7 uxoxe lengcwethi ecubungula ezombusazwe, uMnu. Brilliant Mhlanga othi okwenziwa nguhulumende wakwele Bhilitane akuqondanga.
Ingxoxo loMnu. Brilliant Mhlanga


text:
Uyixolele inkosikazi eyabonwa neshendeComment on this story
NOKUBONGWA PHENYANE
UYISE wezelamani eziboshwe ngeledlule zisolwa ngokubulala ishende likanina uthi useyixolele inkosikazi yakhe phezu kwakho konke okwenzekile.
UMnuz Wani Sibisi (56) uthe usamthanda umkakhe uNkk Sibongile Sibisi aseshade naye iminyaka engu-18 kodwa uthe simmangazile kakhulu lesi sigameko ngoba umufi, uMnuz Khethani Gumede (67), uyisihlobo sakhe ngoba unina kwakunguMaSibisi.
UMnuz Nkosenhle (25) nomfowabo uMnuz Mzweleni Sibisi (19) basolwa ngokubulala uGumede, okuthiwa ubethandana nomama wabo endaweni yaseMvini, KwaXimba.
USibisi, osebenza ePinetown, uthe namanje usadidekile ngoba yena nomufi bebehlala bebonana uma ekhona ekhaya futhi engasoli lutho.
“Izingane zingitshelile ukuthi lokhu ezikwenzile bese kufike isikhathi kodwa bezithi ziyamthusa ngokumshaya zingazi ukuthi angaze ashone. Uma zingichazela zithi uGumede wafika ebusuku ngo-10, zavusana ngoba zilala ezindlini ezehlukene zifuna ukumbona ukuthi uzohamba nini. Zithi zahlala ubusuku bonke zimbhekile ukuthi uphuma nini. Ngesikhathi eqeda ukungena zithi kwakhanya endlini zababona bezitika ngocansi baqeda bacisha balala,” kuxoxa uSibisi.
Uthe ngezithuba zehora lesithathu entathakusa izingane zabona sekukhanya waphuma uGumede ephethe induku zamlandela zafika zamshaya washona.
Uthe uGumede naye wabuzwa ngamalungu omphakathi ngalokhu kodwa wawatshela ukuthi ubegula ubeze kumelaphi njengoba lo mama eyisangoma.
USibisi uthe inkosikazi yakhe iqale yaveza ukuthi ubezomelapha umufi kodwa wagcina evumile ukuthi bebethandana.
“Ngenxa yokuthi babelokhu bephika abantu bagcina ngokuthi bamkhumule umufi bambheke ukuthi akukho yini okufakazela ukuthi ubeye ocansini nangempela lwatholakala. Mina anginankinga ngalokhu okwenzekile,” kuchaza uSibisi.
Ngesikhathi ithimba leSolezwe lifika emndenini wakwaGumede lifike isimo sisemuncu namalungu omndeni aqale ala aphetha ukukhuluma nalo.
Indodakazi kamufi, uNksz Lungi Gumede, ithe bamangele kakhulu ngoba bona bebazi ukuthi bayizihlobo futhi benganakile ukuthi kungase kube khona ukuthandana okukhona.
Izelamani bezivele enkantolo yeMantshi yaseCamperdown ngoLwesihlanu. iMantshi, uMnuz T Jalyard, ithe ngenxa yokuthi bafuna ummeli wamahhala kumele baphinde babuye namhlanje ngoba akatholakalanga ngoLwesihlanu.
“Uma ummeli nimthola ngoMsombuluko nakanjani yilapho siyoqala khona sicubungule usuku enizothola ngalo ukufaka isicelo senu sebheyili,” kusho uJalyard.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.